Egunean 3.024 bisitari hartuko ditu Gaztelugatxek, gehienez | Gizartea | Berria\nTurista talde bat, Gaztelugatxera bidean. MONIKA DEL VALLE / FOKU Tamaina handiagoan ikusi\nAtea erabat itxi ez, baina langa jarriko diote. Bizkaiko Foru Aldundiak gaur azaldu du mugatu egingo duela Gaztelugatxeko ermitarako sarbidea. Hala, martxoaren 14tik aurrera, nahitaezkoa izango da aldez aurretik erreserba egitea —tiketak hartzeko plataforma digital baten bidez egin beharko da, sarrera doakoa izan arren—, eta gehienezko kopurua ere jarri dute: egunean 3.024 pertsona. 84 pertsona sartuko dira hamabost minutuko txanda bakoitzean eta, gehienez, 340 pertsona egon ahal izango dira aldi berean. Tornuen bidez kontrolatuko dute sarbidea. Murrizketak, hala ere, «bisitari kopururik handienak dauden aldietan aplikatuko dira», diputazioko arduradunen arabera.\nIraunkortasun eta Ingurune Naturala Zaintzeko foru diputatu Elena Unzuetak azaldu duenez, Ingurumen teknikariek egindako txosten bat oinarri hartuta egin dituzte aldaketak. Segurtasunari dagokionez, adibidez, irlatxoa ebakuazio puntu okerrenetik husteko aukerak aztertu dituzte teknikariek, eta hori aintzat hartuta proposatu dute hamabost minutuko txanda bakoitzean 84 bisitariri pasatzen uztea.\n«Muga horrekin Gaztelugatxeko ingurumenaren arloko aberastasuna zaindu nahi dugu, eta, aldi berean, babestuta dagoen gune hau bisitatzen duten pertsonen segurtasuna bermatu», azpimarratu du Unzuetak.\nBizkaiko Foru Aldundiak 2018ko udan gaitu zuen plataforma digitalaren bidez arautuko da bisitarien kopurua. Ezinbestekoa izango da online tiket bat izatea Gaztelugatxen sartzeko, toki horretara jenderik gehien joaten den garaietan: martxoko zubian, martxoaren 14tik ekainaren 14ra arteko asteburuetan, aste santuan, maiatzaren lehenean, egunero ekainaren 15etik irailaren 20ra arte, iraileko eta urriko asteburuetan eta urriko nahiz abenduko zubietan.\nSarbideen kontrola ohiko lekuetan egingo da; hots, Urizarretatik eta Ermutik eremura sartzeko bi guneetan, eta baita eskaileretara sartzeko plataforman ere.\nSegurtasun neurriak errepidean\nImanol Pradales Azpiegituren eta Lurralde Garapenaren foru diputatuak gaineratu du aldundia lanean ari dela inguruko errepideko segurtasuna hobetzeko. Hain zuzen, datorren astean amaituko dira BI-3101 errepidearen eta errepide zaharraren arteko elkarguneko obrak, bai eta autobus geltokiko lanak ere.\nGurutzagunea Bakio-Bermeo errepidearen bihurgune batean dago, eta aparkaleku eremurako sarbidea ematen du. «Eremu horretan sartzeko, Bakiotik doazen ibilgailuek maniobra arriskutsua egin behar dute ezkerrerantz, Bermeorantz doazen ibilgailuek bezala. Bi maniobra horiek erraztu eta arriskuak gutxitze aldera, erdiko errail bat sortu da aparkalekuetara ateratzeko eta BI-3101 errepidera sartzeko, Bermeorako norabidean», azaldu du diputatuak.\nBeste alde batetik, autobusen maniobrak errazteko biribilgune bat jarri dute, bidaiariak utzi edo hartu ondotik errepidera berriro sartzeko aukera ematen duena.\nPradalesek iragarri du, halaber, neurriak hartuko dituztela errepideko bazterbideetan aparkatzeko debekua indartzeko: «Gaztelugatxera jenderik gehien joaten den egunetan ohikoa izaten da ibilgailuak bide ertzetan aparkatzea. Debekaturik egon arren, BI-3101 errepideko bazterbideetan aparkatutako 200 ibilgailu baino gehiago zenbatu ditigu, horrek bide segurtasunerako dakarren arriskuarekin». Hala, aparkatzeko debekua adierazten duten sigi-sagazko marra horiak margotuko dituzte bazterbideetan, eta seinale bertikalak ere jarriko dituzte.


Bitor Larralde eta Fidel Imazen hitzordua baino ordubete lehenago iritsi ginen Deustura. Hizkuntza Eskolaren atzeko kalean autoa aparkatuta, zintarri beretik hurrengo karrikaraino, eskuinetara gora, ezkerretara abiapunturantz, San Pedro plazako taxi-geltokiari argazkiak ateratzeko kantoira arte.\nHamaika pauso atzeragoko kafetegian, osabari ostendutako planaren berri eman zidan Saioak. Lehen hitzorduan gertaturikoagatik mesfidati, Imaz ordua baino lehenago iritsiko zen, taxista lagunagaz berba egin, ezer susmagarririk antzeman zuen galdetu, ezetzarekin lasaitu eta xantaiagilearekin zelan jokatu errepasatzeko. Orduan agertuko zitzaion Saioa, soineko gorria azalera atxikia gabardinapean, taxian etxera eroateko erreguka. Imazek beste taxista bati galdegiteko esango zion, zerbitzuz kanpo zegoela bera, ezetz erantzungo zion Saioak, gabardina zabalik haginkada iradokiz. Unibertsitateko lagun baten etxera gidatuko zuen Saioak Imaz, dirua etxean zuela argudiatuta igotzera gonbidatuko zuen. Imazek itxaroteko erregutuko zion, saihestu ezinezko hitzorduaren amaieran itzuliko zela, ordainduko ziola sosik gabe ere.\nNik astia izango nuen Bitorren eta Imazen arteko enkontrutik Saioaren lagunaren etxera joan eta ezkututik argazkiak ateratzeko.\nSaioa: Dibortziatzeko auzian hire argazkiak hil edo bizikoak izango ditun, epaileak Imazen emaztearen alde egin dezan.\nArantza: Enamoratu egin haiz Imazegaz, gero!\nSaioa: Lagunduko didan, ezta?\nArantza: Bitorrek dirutza eskaini zidaan. Hik?\nFidel Imaz barik, Bitor Larralde iritsi zen orduantxe San Pedro plazara. Taxia ilararen azkenean aparkatu, autotik alde guztietara begira jaitsi eta ofiziokideak agurtu zituen banan-banan, Imazen konfidentea identifikatu guran. Gaztea zirudien euritarako jaka beltzeko burusoil bategaz luzaroan ekin zion. Ezetz imintzioka, burua eta bi eskuak konpasean batzuetan, kontrara bestetan, bi pauso atzera, bakarra aurrera, besoak gerrira, berriz ezezka. Taxian sartu aurretik, atzamar luzea errebolber mehatxari bilakaturik agurtu zuen Bitorrek gaztea. Betetzekoa zirudien abisuak.\nImazek hamar minutura gelditu zuen taxia Bitorrek utzitako lekuan. Jaka beltzeko burusoila gidariaren leiho parera iritsi orduko, Bitor atzeko kaleko Bordatxo tabernatik karraderan sartu zen Imazen taxian. Abiadura berean alde egin zuen burusoilak.\nDesadostasunezkoak ziruditen keinuka ari ziren Imaz eta Larralde. Gutxira, San Pedro plazako geltokitik Lehendakari Agirre hartu eta Iberdrolako dorrerantz egin zutenean, galdu egin nituen.\nBanoatzu, mezua bidali nion Saioari.\nOrdu eta erdi eskas iragan ziren Fidel Imazek Bitor Larralde taxian hartu zuenetik Saioaren tranpalekura etorri zenera arte. Egongelara ematen zuen despentsan kokatu ninduen Saioak, tauki batean, sei metro eskasera, atearen herena zabalik. Musikagailua isiotu zuen, Imazek nire kameraren klikak entzun ez zitzan. Ispilukoari oniritzia emanda hartu zuen sakon arnasa.\nAtetik sartu orduko gerritik oratu zuen Imazek, mingaina eskaini zion Saioak. Kamerak osorik hartuko zuen planora erakarri zuen gizona. Soineko gorria gerrira altxatu, kuleroak erantzi eta besaulkian lau hankatan belaunikatu zen. Imazek luzaroan jo zion larrua, burua otsoki goratuz, garaile, alarau, irri eta orro, gozamenak kokainari gaina hartu zion arte. Saioaren indiferentziazko bisaia plazerezko bilakatu zen, mina zirudiena atsegin.\nArantza: Disfrutatu egin dun.\nSaioa: Hik ere bai?\nArantza: Okaztagarria izan dun. Tximino bisaizuria, bonoboa, makako japoniarra ematen huen.\nSaioa: Burua deslaitzea besterik ez dun, beste zerbaitetan pentsatzea.\nArantza: Descartes etorri zain bisitan orduan.\nSaioa: Zizek, hara bestea! Erakutsiko dizkidan argazkiak?\nLantzerrari bustitzen utzi nion etxera oinez itzultzen nintzelarik.\nMugikorrean Bitorren dei zaparrada, mezu bakarrerako: biharamunean goizeko 9:00etan zain izango nuen etxepean.\nBeste ezer baino lehen, ordenagailura deskargatu nituen argazkiak. Luzaz behatu nituen, Saioaren keinu bakoitzari baratz, gaitzustean. Ondoren neure buruari atera nizkion, biluzik, logelako gorputz osoko ispiluaren aurrean. Emeske nituen begiak, atzamar luzea klitoria zurrunbiloka zorabiarazteko prest. Euria ari zuen kanpoan. Loak irribarretsu eta kulero barik hartu ninduen. Ametsa gero etorri zen. Eta ez gau bakarrerako maizter, luzarorako gerizpe baino:\nGandua dago, bisuts trinkoa, lainobera iluna. Ortozik nago, behatzetako azazkalak ubel. Asfaltoan oinez, errepide bateko lerro zuri etenik gabekoari segika. Ezin ditut nire oinetako azazkal ubelduak lerro zuriaren gainean besterik ikusi, harik eta fusil bategaz estropezu egin dudan arte. Burua altxatzen dut, atze, ezker, eskuin, aurrera begiratzen dut. Argi urdina distantzia neurtezinera. Banoakio. Ile beltzeko emakume batek eusten dio argiari, hurreratzen natzaion heinean zahartzen dihardu, ilea laburtzen zaio, bibotea ageri du sudurpean basotsu, argia eskaintzen dit... eta oratzera noanean, lurraren kontra txikitzen du, irri zuri faltsua dagien bitartean.\nUrteetan asaldatzen nauen ametsetako bat da, artega esnarazten nauenetakoa. Amets okerren bat dudanero galdera ikurrak zamatzen zaizkit egun osorako begizuloetan dingilizka. Eta beti datoz desorduetan.


Mikel Santiso: "Jende bat belaunaldi aldaketari begira ari da arrantza eskolan ikasten" - Lea-Artibai eta Mutrikuko Hitza : Lea-Artibai eta Mutrikuko Hitza\nMikel Santiso: "Jende bat belaunaldi aldaketari begira ari da arrantza eskolan ikasten"\nOndarroako Parrokiaren eta armadoreen diru laguntzagaz sortu zen Ondarroako Arrantza Eskola 1968. urtean; kanpoko zein herriko ikasleak hartzen ditu gaur egun bere ikasgeletan, arrantza sektoreak beharrezkoa duen belaunaldi aldaketa eduki dezan.\nMikel Santiso Belaustegi (Ondarroa, 1959) da eskolako zuzendaria joan den hiru urtetik hona. 31 urte daroaz eskolan bertan, erakusten, eta estreinako da zuzendaria.\nMagisteritzako ikasketak egin zituen, eta bat edo batek bere ibilbidea arrantzari lotutako zentro batean egingo zuela esan izan balio, ez zuen sinistuko. Ezustean, Lanbide Heziketako 1. maila hasi zen ematen. Heziketa zikloetan eskolak emateko pedagogiako lizentziatura atera zuen Bergaran. Gerora, Laneko Arriskuen Prebentziorako tituluak atera zituen, goi mailakoa barne. Aspaldiko urteetan, segurtasunari eta prebentzioari lotutako eskolak ematen ditu batez ere, arrantza sektorean dauden arriskuen jakitun. Erakusteaz gain, itsasoari lotutako gauza asko ere ikasi ditu ibilbide luzean.\nOndarroako Arrantza Eskolako ikasle gehienak Arabakoak, Gipuzkoakoak eta Bizkaikoak dira, %90-95. Ondarrutarrez gain, bermeotarrak, bilbotarrak eta getariarrak dira asko. Gehienek euren asmoak edo euren etorkizuna arrantzan ikusten dutenak, batez ere orain modan jarri diren hegaluze ontzi handietan, Indikora joaten direnetan. Bermeon, esate baterako, nahikoa arrakasta daukate. «Eta atolontzietan, itsas salbamendu eta halakoetan», gehitu du Santisok.\nKanpotik, gaur egun, ikaslegoaren %5 bat etorriko da, batez ere, portuetatik, «lanean dagoen jendea». Euren tituluak ateratzera etortzen dira, atolontzietarako eta arrantzarako, batez ere. Algeciras aldetik (Andaluzia, Espainia) eta Katalunia aldetik (Herrialde Katalanak) etorritakoak daude orain eskolan.\nGeneroari dagokionez, ia erabatekoa da gizonezkoen nagusitasuna. Emakume bakar bat ari da orain momentuan bertan ikasketak egiten, berriatuar bat.\nOndarroako portuari begira, zubiko arduradunak eta makinari profesionalak sasoian aurrera doaz. «Hiru-lau urtean belaunaldi aldaketa beharko da, eta jende bat horri begira ari da ikasketak egiten». Arrantzarako prest daudenak dira horiek. «Armadore batzuekin egon gara elkarrizketatzen horri irtenbidea emoteko», azaldu du Santisok. Armadoreen eta eskolakoen kezka nagusienetakoa da hori: belaunaldi aldaketa zelan eman. «Ikasle batek eskolatik irteten duenean, alturako itsasontzi batean itsasoko egunak egin ahal izatea nahi dugu». Eurak izango dira «bihar edo etzi» ontziak gobernatuko dituztenak.\nArazoa handia da. Gaur egun, zubian zein makinan lan egiten dutenen ordezkapenak egitera erretiratuak joaten dira, altak eta bajak emanda. «Momentu bat ailegatuko da inor ezingo dela behar hori egitera joan». Gai hori aztergai hartuta, ondorengo hilabeteetan dira egitekoak bilerak Ondarroako armadoreen elkarteko kideekin, OPPAOgaz. «Ea denon artean zer edo zer egiten dugun, elkarri ahalik-eta enbarazu gutxien eginda eta ikasleek itsasora atera ahal izateko kotizatuta». Praktikarik barik, ziurtagiri akademikoa edukiko lukete ikasleek, baina ezingo liokete ontziari «despatxurik» eman.\n«Gazteentzako oso esperientzia ona da hori. Gazteak beti dira bihurriak, eta adin nagusikoek eureganatu egiten dituzte gazteagoak».\nSantisok azaldu duenez, arrantzan egiteko prest dagoen jende gehiena jende nagusia da, lanak gaizki irten diotenak edo bere sasoian ikasi ez zutenak eta prestakuntza hobetu nahi dutenak, neurri handi batean. «Lanbide Heziketan nik eduki nuen jende bat dago orain ikasten. Orduan eskolan geldik edukitzea kosta egiten zen, eta orain, geldik ez, liburuak irentsi egiten dituzte. Ez dute minutu bakar bat ere galtzen». Orain, lehen ez modura, «benetan ikastera» datozen ikasleak dira horiek. Onura asko dakartza horrek beragaz. «Gazteentzako oso esperientzia ona da hori. Gazteak beti dira bihurriak, eta adin nagusikoek eureganatu egiten dituzte gazteagoak».\nEutsi dezakeen sektorea\nArrantza Eskolak etorkizuna izan nahi badu, arrantza sektoreak gora egin behar du, ezinbestean. «Uste dugu dauden itsasontziek eutsiko dutela. Erraza da esatea, baina danok gabiltza ea jendea animatzen den, Euskal Gobernua ere bai, diru laguntzen bitartez eta, jende gaztea animatu dadin bizimodua itsasotik ateratzeko».\nSektorearen biziraupena, beti ere, lehen baino baldintza hobeagoei lotuta ulertu behar dela dio Santisok. Izan ere, itsasontziak eta haien teknologia hobeak dira. «Lehen geneukan ontziteria ez dut uste gehiago ikusiko dugunik, baina hortik-eta desagertzera ere ez dut uste ailegatuko denik». Ondarroan arrantza sektore garrantzitsuenetakoa izanda, zer edo zelan «saltzen jakin behar» dela nabarmendu du. Horri lotuta, esan du, nahiz eta baxuran itsasontzi askorik ez egon, kofradia bat, portu bat eta arrain guztia ateratzen duten komertzializadoreak badaudela, horren daukan garrantziagaz. «Gauza asko daude hor, eta denon artean egin genezake zerbait. Kosta egingo da, baina badago irtenbidea. Sektoreak eutsi dezake».\nHorretarako prestatuko dute jendea Ondarroako Arrantza Eskolan, sektoreak profesionalak izan ditzan. Helburu horregaz ari dira baita ere lanean Bermeoko eta Pasaiko arrantza eskolak, beti ere elkarren berri izanda, eta elkarregaz harremanetan.


Free chat Sud-Bandama (eskualde du). Ausazko arrotz doan txateatu berehala Sud-Bandama (eskualde du) tik.\nFree chat Sud-Bandama (eskualde du)\nOngi etorri Chatroulette Sud-Bandama (eskualde du)Edozein lekutan, munduko pertsona aleatory bat konektatzeko. Chatroulette Sud-Bandama (eskualde du) dezakezu honako aukeren artean aukeratu:- Guztiak pertsona mota Sud-Bandama (eskualde du) doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nSud-Bandama (eskualde du) hirien zerrenda:


Meatzaldeko berbalagunak: 2012\nBihar, abenduak 21, zure Olentzero panpinak irabazi duen jakingo duzu.\nSariak: 1. saria 250 euroko bonoa eta 2. saria 125 euroko bonoa .\nOlentzero Eguna Meatzaldean\nHemen duzue Olentzero Egunean Meatzaldean egingo diren ekintza guztiak:\n9:30ean hasita auzoz-auzo abestu.\n11:30ean Habana plazan.\n17:30ean La Reinetatik Olentzero aterako da.\n18:30ean amaiera jaia kiroldegian.\n16:00etatik aurrera, kalejira, Olentzero eta Mari Domingiri harrera, txokolatada...\n17:00etan kalejira Trinitate Plazatik\n19:30ean "Ni Olentzaro nauzue" ikuskizuna, azkenik sari banaketa.\n19:00etan Euskal Dantzak\n19:30ean Gaztain erreak eta Olentzeroren erretzea.\nGabonak heltzear daudenez, Muskizen Olentzero antzerkiaren emanaldia egongo da. Ez galdu aukera eta etor zaitez Olentzero ikustera. Abenduaren 20an, osteguna, 18:00etan Meatzari aretoan.\nGALLARTAN ETA TRAPAGARANEN\nHilabete honetan, "Barrura begiratzeko leihoak" dokumentala ikusgai izango dugu Meatzaldean. Entzutetsua izan den dokumentalaren bi emanaldi egingo dira, bata Gallartan eta bestea Trapagaranen.\n- Gallartan: Abenduaren 19an, asteazkena, 19:00etan Kultur Etxeko antzerki aretoan.\n- Trapagaranen: Abenduaren 20an, osteguna, 19:00etan Olaso jauregian.\nDatorren asteartean, abenduak 18, Bypass film arrakastatsua ikusteko aukera paregabea izango dugu Ortuellan. Arratsaldeko 19:30ean, OKEn. Ez galdu Ortuellan euskarazko zinemaz disfrutatzeko parada eta hurbil zaitez!!!\nDena Plasti tailerra\nSeme-alabekin tartetxo dibertigarria igarotzeko aukera paregabea izango duzue tailer honetara etorriz gero!!\nNoiz: abenduaren 17an, astelehena, arratsaldeko 17:30ean.\nNon: Ortuellako Kultur Etxean\nOstegun honetan, abenduak 13, hitzordua daukagu Buah txabal!!! antzezlanarekin. Olaso jauregiko erakusketa gelan 19:00etan. Gaztea, zorrotza, lotsabakoa, ausarta, autentikoa,.... Zuretzat eginda! Etor zaitez, ondo pasatuko duzu eta!\nUrtero bezala, aurten ere Olentzero Ttipi Lehiaketa antolatu da. Abenduaren 17a izango da panpinak entregatzeko azken eguna;Aurten ere sariak egongo dira!\nAbenduaren 12an, asteazkena, Meatzaldeko irakurzale kluba bilduko da berriro Miren Agur Meaberen ZAZPI ORDUAK liburuaren inguruko solasaldia egiteko. Las Karreraseko Haritzalde tabernan 19:30ean.\nOrtuellako Pintxo Lehiaketa\nHemen dituzue Ortuellako Pintxo Lehiaketan egindako pintxo guztiak!!!\nESKERRIK ASKO ETORRI ZINETEN GUZTIEI!!!\nHemen duzue hilabete honetan egingo ditugun gauza guztiak!!! ANIMATU!!!\nAbenduaren 3an, astelehena, arratsaldeko 18:00etan Meatzari aretoan, Patxo Telleriak eta Mikel Martinezek "Lingua Nabajorum" antzezlanaz disfrutatzeko aukera paregabea eskeiniko digute.\nHil arte bizi!!!!\nHil honen amaieran hitzordua daukagu Muskizko Euskararen Astearekin. Ugari izango dira antolatuko diren ekintzak, eta horien artean "HIL ARTE BIZI" antzezlana. Horrexegatik, Berbalagun Egitasmotik debalde joateko aukera ematen dizuegu. Galdera erraz batzuk baino ez duzue erantzun behar eta galderei ondo erantzuten dizkieten artean antzezlan honetarako bi txartel zozketatuko ditugu. Bidal itzazue zuen erantzunak (Azkenengo eguna azaroaren 28a) gure e-postara: meatzaldea@aek.org\nErantzun eta Zorte on!\n1. Noiz burutuko da Muskizko Euskararen Astea?\n2. Nola du izena Abantoko Euskara Elkarteak?\n3. Zenbat berbatalde biltzen dira Ortuellan astero?\n4. Nola du izena Trapagarango AEK Euskaltegiak?\nMuskizeko euskararen astea\nAzaroaren 30ean, ostirala, arratsaldeko 20:00etan Muskizeko Meatzari Aretoan HIL ARTE BIZI antzezlana ikusteko aukera izango duzue!!!\nSarreren prezioa: 6 euro\nEskulanak egiten ikasteko berbataldea\nMeatzaldeko berbatalderik originalena!!!\nBegira ze nolako gauzak egiten dituzten gure berbalagunek!!!!\nAstearteetan, 17:00etan Muskizeko Kultur Etxean\nHurbil zaitez estreinatu berri den filma ikustera!!! Azaroaren 29an, osteguna, Muskizeko Meatzarin. Bi emanaldi izango ditu, goizeko 10:00etan eta arratsaldeko 19:30ean.\nMeatzaldeko I.Pintxo lehiaketa\nMEATZALDEKO I. PINTXO LEHIAKETA\nSukaldari trebea zara? Originala? Horrela bada, aukera paregabea duzu erakusteko!!!!Azaroaren 23an, ostirala, 19:30ean, Ortuellako Gazte Lokalean elkar ikusiko dugu!!!!!\nAzaroaren 25ean, igandea, goizeko 10:00etan, Gurasolagunok Trapagarango funikularrean geratu gara, Zugaztietatik ibilalditxo bat egiteko.\nANIMATU PARTE HARTZEN!!!!\nEtortzeko asmoa badaukazue idatzi gure helbide elektronikora:\nMUSKIZEKO EUSKARAREN ASTEA!!!!!\nAzaroaren 26tik abenduaren 3ra, Muskizen, XXIII. euskararen astea ospatuko da!!! Hemen duzue egitaraua!!!\nKartela handiago ikusteko klikatu irudiaren gainean.\nHemen duzu Meatzaldeko berbalagunok prestatu dugun agenda. Zuk antolatutako ekintzaren bat iragarri nahi baduzu, bidali mezua!\nJarraitu gure ibilbidea facebooken!\nEskulanak egiten ikasteko BERBATALDEA MARTXAN!!\nAURTEN ERE ESKULANAK EGITEN IKASTEKO BERBATALDEA MATXAN DUGU!!\nTrebea bazara edo gauza berriak egiten ikasi nahi baduzu eman izena gure berbataldean!!\nAstearteetan, Muskizeko Kultur Etxean biltzen gara, 17:00etatik aurrera. Informazio gehiago nahi baduzu jarri gurekin harremanetan:\nMeatzaldeko Irakurzale Kluba: "AUTOPSIARAKO FROGAK"\nHona hemen Meatzaldeko Irakurzale Klubak azarorako antolatutako hitzordua:\nEGUNA: Azaroak 30, asteartea\nLEKUA: Las Karreraseko Haritzalde aretoan\nEuskaraz egitea, tu egitea da. Garbitasuna zikintzea, normaltasuna apurtzea. Hizkuntza da, baina ezintasunaren eredu. Gaztelania ez zaio inoiz inori inon inposatu; Errege batek esana da, eta ez da euskarari eginiko agresioa hala ere. Euskaraz mintzatzean (demokratek emandako) eskubide bat gauzatzen ari gara. Zenbat horrelako! Zapalketa gogor bat ari gara kontatzen euskaraz egiten dugun aldiro. Herri izatearen froga eta kontzientzia ematen digu euskarak. Bizi garelako froga.\n12:00etan, Udal Euskategian (Trapagaran)\n15:00etan, Mugan (Trapagaran)\n17:30ean, Uriosten (Ortuella) GURASOLAGUN\n19:30ean, Dados (Muskiz))\n16:30ean, Pintan (Trapagaran)\n17:00etan, Kultur Etxean (Muskiz) Esku-lanak\n17:30ean, Giba kaleko parkean (Muskiz) GURASOLAGUN\n18:30ean, Dados (Muskiz)\n19:30ean, Ferrobarrilen (Ortuella)\n12:00etan, Kiroldegiko kafetegian (Muskiz)\n17:00etan, Ferrobarrilen (Ortuella)\n17:00etan, Ayegan (Ortuella) GURASOLAGUN\n7:30ean, OKEn (Ortuella)\n15:30ean, Dados (Muskiz)\n16:30ean, Escontrillan (Trapagaran) GURASOLAGUN\n19:00etan, Universalen (Trapagaran)\n20:00etan, Batzokin (Trapagaran)\n20:30ean, Riomarren (Castro)\n18:00etan, Pintan (Trapagaran)\nMeatzaldean ikasturte hasiera honetan 3 gurasotalde eratzea lortu dugu. Familian euskaraz gozatzeko, jende berria ezagutzeko, ondo pasatzeko... aukera ezinhobea da!\nAurten familian egiteko ideia berriak ditugu (gurasotaldeetatik ateratakoak), adi egon berehala publikatuko ditugu eta.\nGurekin arratsalde dibertigarriak igaro nahi?\n13:30ean BERTSO-POTEOA Txoko Atxitu tabernatik abiatuta.\n15:00etan BERTSO-BAZKARIA OKEn (Alaia Martin, Xabier AmuritzaMeatzaldeko bertso-eskolako bertsolariekin).\nIZENA EMATEKo EPEA: irailaren 17etik urriaren 3ra arte (biak barne) Euskara Zerbitzuan (94 657 25 70 / euskara@ortuella.biz ), KRISEILU euskaltegian, Ferrobarrilen, ... 20 € (sagardotegiko menua).\nORTUELLAKO EUSKAL JAIAK!!\nURRIAREN 4TIK 7RA\nHemen duzue aurtengo EUSKAL JAIEN egitarau:\nPatinatzen ikasi nahi? Ikasteko aukera paregabea izango duzue Muskizen. ADI!! plaza mugatuak dira!!!\nMeatzaldean 110 lagun gara. Baietz ikasturte bukaeran 200 lagun izan? Animatu eta eman izena lortuko dugu eta!!!!\nHemen duzue hilabete honetako agenda!\nBERBALAGUN ETA GURASOLAGUN MARTXAN!!\nMEATZALDEKO BERBALAGUN EGITASMORAKO DINAMIZATZAILEA behar da\nAstean 15 orduz, ordutegi malgua, 2012ko irailetik abendura arte (luzagarria)\nInformatikari buruzko oinarrizko ezagutza.\nEGA titulua edo baliokideak.\nTalde dinamizazioan eta antolaketan esperientzia\nInteresdunok bidali zeuen curriculumak IRAILAREN 10a BAINO LEHEN ondoko helbidera; praktikatu@aek.org\nBerbalagunon Parrillada!! Ekainaren 21ean\nUdarik ongietorria emateko eta berbalagunei gero arte esateko plan ezin hobea!! Ikasturte amaierako parrillada!! Ezin duzu galdu!!\nEman izena gurekin kontaktuan jarriz (gure telefonoa duzue!!) edo bestela meatzaldea@aek.org\nOrdua: 19:00ak aldera\nLekua: Hondartzan edo... zehazteke\nPrezioa: jende kopuruaren arabera, baina merke-merke!!\nBerbalagunon kamisetak eta txapak!!!\nIkusi zelako kamiseta eleganteak ditugun!!! Bai, bai, berbalagunontzako kamisetak!! 10€tan salgai!\nOraindik ez duzu zurea eskatu?????????????? Zeren zain zaude???\nAh! Txapak ere ditugu, nola ez! 1€ batean salgai!! Eskuratu zeurea eta jarri ezazu motxilan, poltsan, kamisetan, jakan... edonon!\nSan Gabrielgo Bertsoafaria\nEkainaren 8an, 21:00etan San Gabrielgo plazan\nBertsolariak: Unai Iturriaga, Sustrai Colina eta Jone Uria\nIzkribu lehiaketaren saribanaketa\nEkainaren 6an, 19:00etan, Ortuellako Kultur Etxean (OKE)\nSorpresatxoren bat egongo da!!\nUdako Euskal Unibertsitateko ikastaroetan deskontuak!!\nAurten ere, berbalagunen parte hartzen dugun lagunok %25ko deskontua izango dugu UEUk antolatzen dituen ikastaroetan. Informazioa hemen.\nEkainaren 6an, 19:00etan Ortuellako Kultur Etxean (OKE)\nAntzezlan komikoa, saribanaketa eta mokadutxoa!!!!\nUouuuuuuuuuuuu!!! Flipatzen zaudete, ezta? Hara zelako modeloak ditugun berbalagunen!! Eta zer esan kamisetei buruz... eta txapak ere badaude... Zoratu gara!!!!\nKamisetak 10 eurotan salgai. Kamiseta bat nahi?? Jarri harremanetan dinamizatzaileokin eta erreserbatu zeurea!\nMintza Eguna: Santurtzin!!!\nEuskal Herriko berbalagun, mintzalagun eta mintzakide guztiak batuko gara berriro ere gure jai handian. VII. Mintza Eguna izango da aurtengoa eta bizkaian egokitu da oraingo honetan. Santurtzin izango da ekainaren 2an.\nEgun osoko egitaraua prestatu dute Santurtziko berbalagunek guztiek goza dezagun, baita umeek ere! Gurasolagun egitasmoen arrakasta kontuan baitute egitaraua prestatzerako orduan:\nMeatzaldeko Irakurzale klubaren solasaldi berezia... Erhal-kanpora dokumentala!!\nEguna: maiatzak 16\nLekua: Haritzaldeko udal aretoa (Las Karreras)\nFamilian egiteko: karioka tailerra\nFamilian egiteko tailerra!! Gurasoak eta haurrak elkarrekin eta euskaraz!!\n23an Abanton, Kultur etxeko erakusketa gelan\n24an Ortuellan, OKEn\n30ean Muskizen, Kultur etxeko 3.solairuan\n31an Trapagaranen, zehazteke\nHaurren adina: 5-8 urte bitartean\nIzena emateko: bidali mezu bat meatzaldea@aek.org (parte hartuko dutenen izena eta herria) edo jarri kontaktuan gurekin.\nAnimatu zaitez! Parte hartu!!\nMaiatzaren 11an, ostirala, 17:30ean, denok Trapagaranera, Ibilaldiaren alde!\nIBILTXOREKIN KALEJIRA ANTOLATU DUTE!!\nLa Rozadako estrada\nBerbalagunentzako zozketa berezia!!\nZOZKETA BEREZIA!!! IRABAZI BAZKARI BAT!\n12 pertsonentzako bazkari bat Zornotzako Uxarte sagardotegian.\nZer egin behar duzu parte hartzeko? Oso erraza:\nTalde bakoitzak bere berbataldearen argazki bat bidali beharko du praktikatuaek@gmail.com helbidera.\nArgazkiak jasotzeko azken eguna, maiatzaren 13a.\nAnimatu eta parte hartu!! Bazkari bat irabaztea, sekula ez da hain erraza izan!\nGurekin lan egin nahi duzu? Lan eskaintza\nUdako Euskal Unibertsitateko ikastaroetan deskontu...


@Athletic_eus, jarraitzaile gehien dituen euskarazko Twitter kontua | Euskal Herria | Naiz\n2018 UZT. 12 - 07:20h\nAzken eguneraketa: 2018 UZT. 12 - 07:24h\n@Athletic_eus, jarraitzaile gehien dituen euskarazko Twitter kontua\nPatxi Xabier Fernandez, Athleticeko prentsa arduradunak, klubaren jardunaren inguruan euskararen erabilerari buruz hitzaldia eskaini du Bilboko Bizkaia Aretoan eta @athletic_eus kontua jarraitzaile gehien dituen euskarazko Twitter kontua dela nabarmendu du.\nJabotxa Fernandez, Athleticeko prentsa arduraduna, gaur Bilbon. (Aritz LOIOLA/FOKU)\nJendaurrean euskararen erabilera indartzeko asmoarekin udako ikastaro bat antolatu dute EHUn. Goizeko lehen hitzaldian Patxi Xabier Fernandez, Athleticeko prentsa arduraduna, izan da Bilboko Abandoibarran dagoen Bizkaia Aretoan.\nEuskararen erabileraren inguruan Athleticen izan den bilakaeraz mintzatu da eta historikoki euskararekiko ez dela «begirunerik» egon aipatu du. Azken 20 urteetan ordea, jauzi kualitatiboa gertatu dela nabarmendu du bai barne komunikazioan zein kanpora begirakoan. Patxi Xabier Fernandezek azaldu duenez, barrura begira gero eta euskaldun gehiago daude Athleticen eta lan kontratazioak egiterakoan kontuan izaten dute. Oraindik hobetu beharra dutela onartu arren, batez ere dendetan, Ibaiganen eta San Mameseko harreretan euskara bermatuta dagoela ziurtatu du.\nAgerraldiak ere izan ditu hizpide eta lehen hitza beti euskaraz egiten dutela esan du, protagonistetako bat euskalduna bada behintzat. Europako txapelketetan ere, atzerrian egiten dituzten agerraldietan, euskaraz adierazpenak egiten dituztela arazo barik aipatu du eta UEFAk ez duela inolako eragozpenik jarri.\nHonen inguruan, datu esanguratsua eman du Athleticeko prentsa arduradunak. Eduardo Berizzoren aginduetara denboraldi-aurrea hasi berri duten 34 jokalarietatik 20k euskaraz ikasi dute edo maila bat dute, 4k ezagutzen dute eta 10 jokalarik ez dakite.\nHala ere, euskararen erabilerari dagokionez errealitatea beste bat dela esan du eta hausnarketarako galdera bat planteatu du hezkuntza sistemaren inguruan. Esan duenez, izenik aipatu gabe, azken urteetan lehen taldera iritsi diren jokalari gazte batzuek, nahiz eta euskaraz ikasi dutela esan, ez dute beren burua gai ikusten agerraldi bat egiteko.\nEmakumezkoen lehen taldearen inguruan galdetuta, neska euskaldunak gehiago direla eta euskara gehiago erabiltzen dutela esan du.\nJarraitzaile gehien sare sozialetan\nKomunikazioaren arloan baliabide edo tresna berriak agertu izana azpimarratu du eta sare sozialak izan ditu hizpide. Nabarmendu duenez, @Athletic_eus Twitter kontua jarraitzaile gehien dituen euskarazko kontua da, «tamalez». 62.500 jarraitzaile ditu Athleticen euskarazko Twitter kontuak, ‘Berria’ egunkaria izango litzateke bigarrena, 62.400 jarraitzailerekin.\nEHUko irakaslea den eta ikastaroa zuzentzen duen Eduardo Apodakak azaldu duenez, beste hizkuntza eta herrialdeetan egoera berbera errepikatzen da eta kirolari edo musikariak izaten dira sare sozialetan jarraitzaile gehien izaten dituztenak.\nPatxi Xabier Fernandezek adierazi duenez, Athleticek lau kontu ofizial ditu lau hizkuntza ezberdinetan –euskaraz, gaztelaniaz, ingelesez eta frantsesez–. Konparaketa bat eginez gero aldea nabarmena da, Athleticen gaztelaniazko kontuak ia 800.000 jarraitzaile baititu.\nHoni buruzko guztia: Udako ikastaroak\nAniztasunaren edertasuna, inor izorratzeko asmo barik


Argazkilarien mundu bitxia | Toxic Twins\nArgazkilarien mundu bitxia\nNoizbait prentsaurrekoren batean parte hartu al duzue? Diskorik, libururik edo bestelakorik aurkeztu al duzue inoiz? Gu horrelakoetan ibiliak gara, behin baino gehiagotan, musika kontuen aitzakian, jakingo duzuenez. Eta nekez ohitzen da bat horrelakoetara. Bitxiena, ordea, argazki sesioena izaten da. Prentsaurrekoa baino lehen egin nahi izaten dituzte, gure txapak ekidin arren, nahiz eta ofizialki, “beste prentsaurreko batzuetara ere joan behar dugu” adierazi. A ze koadrila…\nBai bai, orokortzen hasia naizela, denak ez direla ba berdinak izango. Ba ez pentsa, alde handia dagoenik. Badirudi musikariaren presentzia, bere horretan, ez dela nahikoa prentsaurrekoetarako argazkilarientzat. Tximuarena egiteko eskatzen digute behin eta berriz. Idazleekin, politikoekin, kirolariekin, adituekin ere hala ibiliko al dira?\nUrtarrilean, Tolosako Leidorren Bide Ertzeanekin egin beharreko kontzertua iragartzeko prentsaurrekoan, gure karetoak gustuko ez eta beste zerbait egiteko eskatu zigun Gipuzkoako kazeta salduenarentzat lan egiten duen argazkilariak. Gainontzekook Frani kapela burutik kentzeko keinua, adibidez. “Ezker edo eskubi, aukera ezak”, esatekotan izan nintzen. Zaplaztekoa non jaso nahi zuen argitu zezan.\nGaur Donostiako FNACen, Bide Ertzeanen “Leidor Sessions” CD-DVDaren aurkezpenean, beste argazkilari batek, “betiko argazkiak ekidin arren”, diskoaren kartel batekin ia kalean argazki bat aterako prest geunden. Guk ezetz, kartelik ez genuela. “Ba disko batekin orduan”. Ze originala! Gure aurpegiak ikusi eta gero iritziz aldatu du eta FNACeko forumeko aulkietan eseri arazi gaitu. Ondoren, zutik beste argazki batzuk atera dizkigu.\nSegidan, beste argazkilari batek, ia denok besoak mahaian jarrita jarriko ote ginen. Ezetz ba, ez genuela pailazoarena egin nahi. “Beno, ba ilaran orduan, bakoitza aulki batean, bata bestearen atzean”. Joserra Senperenak, baina, FNACeko tabernako kristaleran jarriz gero, plano polit bat proposatu die. Eta hara, hori bera aukeratu du Gipuzkoako egunkari salduenak duen webguneko kudeatzaileak. Goikaldean ikusgai duzue; ez didazue esango ederra ez denik. Joserra, berriz ere zuk arrazoi!\nThis entry was posted on 30 septiembre 2009 at 16:33 and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.\n2 Responses to Argazkilarien mundu bitxia\noctubre 1, 2009 en 17:14\nargazkiaren ideia polita da baina atzeko biak… zertan zaudete pentsatzen? edo obeto esanda… nora begira?\noctubre 1, 2009 en 20:07\n“Eleante” zaudete argazkian. Gaur erosi diat CD-DVDa eta txukuna dek gogoz, publiko tartean ere ni agertzen neok 😉


Ohiko kontsulta eta diru-ateratzeez gain, kutxazainetan beste banku-eragiketa asko egin ahal izango dituzu, hala nola transferentziak, ordainagirien eta isunen ordainketa barra-kodearen irakurketaren bidez, billeteen berehalako diru-sarrera… o cargar tu tarjeta transporte.\nTransferentziak edo ordainagiriak ordaintzeko eragiketak online ere egin daitezke, inora joan beharrik gabe.\nZure mugikorrarekin dirua atera dezakezu contactless irakurgailua daukaten Kutxabank kutxazainetan, NFCa aktibatuta eta lotutako txartel bat baduzu. Kutxazainetan dirua ateratzeko, mugikorra contactless irakurgailura hurbildu eta kutxazainean PINa idatzi eta zenbatekoa aukeratu behar duzu. Bila ezazu hurbilen daukazun kutxazaina.\nIrisgarritasunarekin konprometituta gaudenez, gero eta kutxazain gehiagok ahots bidez gidatutako aukerak eskaintzen dituzte ikusteko zailtasunak dituzten pertsonentzat.\nBeste sare batzuekin ere akordioak ditugu. Beste erakunde batzuen kutxazainak bilatu.\nHemen dituzu kutxazainetan egin daitezkeen eragiketa guztiak:


Gipuzkoako Txapelketari tartea egingo diote - Tolosaldea - Tolosaldeko ataria\nGipuzkoako Txapelketari tartea egingo diote\nImanol Garcia Landa 2019-07-16 19:59\nTolosaldea traineruak bihar arratsaldean jokatuko du, Kontxan. Igandean bigarren egin zuen ETE ligan, Portugaleten.\n(Argazkiak: IÑAKI SUAREZ)\nHitzordu berezia izango dute bihar Tolosaldea traineruko arraunlariek. Gipuzkoako Txapelketa izango dute jokoan, eta bertan ETE ligako zein Euskotren ligako partaideek parte hartuko dute. Donostiako Kontxako badian jokatuko da txapelketa, 18:00etan hasita. Malen Oiartzabal Tolosaldea traineruko arraunlari tolosarrak azaldu duenez, «Euskotren ligako Orio eta Arraun Lagunak koska bat gorago daude, baina beste biekin, Donostiarra eta Hondarribia, ligaz kanpoko estropadetan hortxe ibili gara. Beraz, ikusiko da zer gertatzen den».\nETE ligako Hibaika eta Zumaia izango dira beste aurkari zuzena, hirugarren postu horren bila. Kontxako bandera jokatzen den eremuan izango da, eta bertan izango diren aurkarien kontra lehiatzen egongo dira. Halere, Oiartzabalek dio asko falta dela oraindik Kontxako Banderarako: «Oraindik lan asko egin behar da».\nIgandean jokatu zen ETE ligako Portugaleteko bandera, eta Tolosaldeak bigarren postua lortu zuen. Lehenengoa Zumaia izan zen, eta orain arteko estropada guztiak irabazi dituen Hibaika zazpigarren izan zen. Azken emaitza hori ulertzeko, Portugaleteko estropada eremu kontuan hartu behar dela dio Oiartzabalek: «Izatez oso berezia da. Kalez kale izugarrizko ezberdintasuna dago, ez da objektiboa».\nKale bat edo beste tokatu, «borrokatu» egin behar dela dio arraunlari tolosarrak: «Guri ez zitzaigun ez onena ez okerrena egokitu, baina guk oso garbi genuen kale hori defendatzera aterea behar ginela, eta nik uste dut ez zela gure arraunketa txukunena izan, baina orain arteko estropadetan nortasun gehien atera duguna izan da. Bi aste pasa ditugu lanean, eta tarte horretan entrenatzaileak asko azpimarratu digu nortasuna atera behar dugula, eta uste dut estropada honetan atera genuela eta kalea asko defendatu genuela».\nPortugaleten lortutako emaitzek gehiago estutu dute sailkapen orokorra. Zumaia jarri da lehen postuan, 50 punturekin; Hibaika bigarren postura jaitsi da, 49 punturekin, eta Tolosaldeak hirugarren jarraitzen du, 45 punturekin. Asteburu honetan bi estropada izango dituzte. Larunbatean Sestaon izango dute hitzordua, eta igandean Orion izango da estropada. Oriokoa berezia izango da Tolosaldearentzat, bertan entrenatzen baitute.


Trantsizio energetikoaren beharra, ikasgelatik kalera – Guraso.eus\nTrantsizio energetikoaren beharra, ikasgelatik kalera\n2022-03-04\tguraso\tIruzkinik ez\nArizmendi ikastolako DBH 2. mailako ikasleek trantsizio energetikoaren bueltan ikasgelan landutakoa kalera atera dute. Debagoiena 2030 ekimenarekin bat eginez, Aretxabaletan eta Eskoriatzan hainbat ekintza egin dituzte, betiere trantsizio energetiko kolektibo baten beharra aldarrikatzeko. “Mundu guztiak ulertu behar du horrela ezin dugula jarraitu; bakoitzak bere aletxoa jarri behar du egoera hobetzeko”, adierazi dute.\nAretxabaletako plazan elkartu diren ikasleek hainbat txoko egokitu dituzte. Txoko informatiboan esku-orriak banatu dituzte, haur eskolako umeek betetzeko mural parte-hartzailea izan dute eta jolaserako beste lau txoko ere izan dituzte. Belaunaldi berriak funtsezkoak izango direlako trantsizio energetikoa gauza dadin, Ainhoa Barberan irakasleak zehaztu duenez: “Belaunaldi berriak izango dira beharrezkoak diren aldaketa hauek guztiak martxan jarriko dituztenak; proiektu luzea izan da eta gaurko ekitaldi honekin borobilduko dugu. Espero dugu fruituak emango dituela…”.\nEnergia berriztagarrien aldeko apustuaren beharra\nAretxabaletako plazan irakurri duten manifestuak jasotzen duenez, energiaren erabilera ez da jasangarria gaur egun: “Noizbait geratu ahal gara pentsatzen gure energiaren erabilera jasangarria eta bideragarria den? Galdera honen erantzuna topatzeko aztertzen egon ostean, eta bilaketa luze baten ondoren, azkenean erantzuna topatu dugu. Azkenengo urteetako datuak landuta eta ulertuta, ondorioztatu ahal da ezetz, gure energia ez dela ez bideragarria, ez jasangarria”.\nEguneroko bizitzatik hasi behar da\nEguneroko bizitzan aldaketa zehatzak proposatu dituzte ekitaldiaren amaieran, herritar guztiok egin ditzakegunak: “Lehenik eta behin, etorkizuna latza izan ahal da, baina aldatzeko aukera dugu herrietan plaka solar gehiago jarriz. Udaletxeak plaka solarren eskaintza gehiago jarri beharko zituen. Gainera, ezin gara bizi halako jokamoldeak zigortzen ez dituen sistema batean, horretarako gauero etxetresnak deskonektatu beharko genituzke. Herritar denek egiten badugu hau, energiaren kontsumoa asko gutxituko da. Horrez gain, trantsizio energetiko kolektibo bat egiteko ez diogu bakarrik energia berriztagarriei erreparatu behar, baizik eta, gure ohiturei ere erreparatu behar diegu, aldaketa bat sumatu nahi badugu. Hori dela eta, etxe guztietan dutxa soilik erabili beharko zen. Zeren eta, bainu-ontzietan ur asko alferrik galtzen da. Amaitzeko, datuak aztertuz gero, ikusi ahal da gure argiztapen ohikoa ez dela batere efizientea. Honegatik, herriko kaleetan eta etxeetan led argiak egon beharko ziren soilik, eta ez orain ditugun argi arruntak.\nIruzkinik ez "Trantsizio energetikoaren beharra, ikasgelatik kalera"


Hasi dira Karmelo Etxegarai Ikastolaren Perdillegiko eraikinaren irisgarritasuna hobetzeko lanekin - Azpeitia - uztarria.eus\nHasi dira Karmelo Etxegarai Ikastolaren Perdillegiko eraikinaren irisgarritasuna hobetzeko lanekin\nJulene Frantzesena 2020-11-18 17:21\nKarmelo Etxegarai Ikastolaren Perdillegi kaleko eraikinaren atarian ari dira lanean. (Azpeitiko Udala)\nGaur egun sarreran dauden eskailerak eraitsi eta hiru sarbide egokituko dituzte. Gainera, ikasleak autobusaren zain egoteko estalpe bat eraikiko dute eraikinaren kanpoaldean. Lanek 65.147,24 euroko aurrekontua dute, eta bi hilabeteko epean obrak bukatzea aurreikusten du udalak.\nEgunotan hasi dira Karmelo Etxegarai Ikastolaren Perdillegi kaleko eraikinaren irisgarritasuna hobetzeko lanak egiten. Hain zuzen ere, Perdillegi kaleko 2. zenbakian kokatuta dagoen eraikinaren sarrera egokituko dute. Gaur egun sarreran dauden eskailerak eraitsi eta hiru sarbide egokituko dituzte: bi oinezkoentzat eta bat ibilgailuentzat. Oinezkoentzako eremuan eskailera eta arranpa eraikiko dituzte. Gainera, eraikinaren kanpoaldean estalpea eraikiko dute, ikasleak autobusaren zain han egon daitezen. Lanek 65.147,24 euroko aurrekontua dute, eta bi hilabeteko epean obrak bukatzea aurreikusten du udalak.


Emakumeak historian zehar jasan duen zapalkuntza sexistaren ereduetako bat da hilerokoaren inguruan sortu diren jarrera eta sinismen multzoa. Kultura batzuetan ospatu egin den arren, beste askotan, bazterkeri eta tratu txarren arrazoi izan da. Jatorrizko tribu batzuetan, adibidez odol jarioarekin zeuden emakumeak bereizita zeuden txabolatan baztertzen zituzten, hilekoa bukatu arte, “zikinak” zirelako. Antzinako Txinan ere, hilerokoaren odolak ezin omen zuen lurra ikutu, Lurraren izpiritua iraindu zezakeelako. Eta Ipar Amerikako indioek hilerokoarekin zegoen emakumea gaizkiaren gizakundea zela sinisten zuten. (Irudia: Nepaleko emakume hinduak hilerokoaren etxeetan baztertuak, Chhaupadi tradizioak agintzen dien bezala)\nMendebaldeko mundua eta mundu kristaua ez dira salbuespen izan, hauetan ere, hilerokoarekin zegoen emakumea, horren “ezpurua” omen zen, landareak, loreak, uztak edota fruitu – zuhaitzak, pastelak, maionesa, edota X izpien pelikulak ikutuz gero ondatu zitzakeela, besteak beste.\nGaur egun, hilerokoaren inguruan dagoen ikuspegia, horren mistikoa ez den arren, zikinkeriaren kontzeptuan oinarritzen jarraitzen du, egunero komunikabideetan ikus ditzakegun konpresa eta tanpoien iragarkiek erakusten duten moduan.\nHauetan kolore gorriak ekiditu ohi dira, odola ezeztatuz, eta zuria, beltza edota urdina bezalako kolore neutroak erabili ohi dira, “garbitasun” sentsazioa transmititzeko, baita odolaren ezeztapen hori odola urdin kolorearekin irudikatzera ailegatuz ere. Mezu berdina bidali ohi da hilerokoak izan dezakeen usainarekin, helburu bakarra hau izkutatzea eta akabatzea izanik. (Irudian: Evax konpresen iragarkietako bat)\nHorrela iragarki hauek saldu egiten diguten mezua emakumeon ezaugarri den hilekoaren zikloa “hilabeteko egun horietako estetika kontu” soila dela da. Zikina eta txarto usaintzen duen emakumeok dugun akats fisiologikoa, lotsatu egin behar gaituena, eta ondorioz, izkutatu eta ezeztatu egin behar duguna.\nBaina alutik (eta ez probeta batetatik) odol gorria (eta ez urdina) izurtzearen jazoera alboratzeaz gain, ziklo honek dituen gainontzeko ezaugarri guztiak ere ezeztatu egiten dira publizitate kanpaina hauetan, hala nola emakume batzuk sufritzen duten SPMa (Síndrome Premenstrual) edota hormonen aldaketa, gure gogo – aldartea aldatu dezakeena ere, ahulagoak sentiaraziz, minberak edota sentikorragoak. Horrela, eta esan bezala, emakumeon eta gure hileroko zikloaren garrantzia ezerezkeria bihurtzen dute, estetika kontu hutsa bihurtuz, iragarkiko emakumeak dantzan, kantan eta ekintza miresgarriak egiten agerraraziz.\nAzkenik, eta hilerokoarekin erlazio zuzena ez duen arren, produktu hauen iragarkietan nagusi den beste ezaugarria sexualizazioa da. Iragarki guztietan ageri ohi diren emakumeak garai bakoitzean inposaturiko kanon estetikoen eredu dira, gehienetan kuleroetan agertuz, edota arropa oso gitxirekin. Eta horrela emakumearen irudi sexualarekin jolasten jarraitzen dute, hankak bete – betean irekitzea oinarritzat duten koreografiak erabiliz, edota tanpoi bat jartzea koitoarekin parekatuz.\n(Tampax-en “Este verano mójate” iragarkiaren irudietako bat)\nBeraz, horren ugariak diren konpresa eta tanpoien iragarkiek gure feminitatearen ezaugarrietako batetaz lotsatzera eta tabu bihurtzera bideratzeaz gain, beste arlo askotan ere, emakumeak nortasunik gabeko objetu sexual soilak bihurtzen gaituzte, besteentzat beti “garbi” eta “polit” egotera behartuz.\n(Evax Fina y Segura iragarkietako baten irudia)\nOrdea, bada garaia egoera hau oinarri – oinarrietatik iraultzatzeko. Ozenki aldarrikatu emakumea izateaz harro gaudela, eta ondorioz, gure hileroko ziklo osoaz ere. Hilekoa gorri – gorria dela, ez dela zikina eta ez duela txarto usaintzen. Ez garela kuloreoak zikintzeaz soilik arduratzen diren panpin txoriburuak. Emakumeak garela, gure ezaugarri miresgarri guztiekin, ez dugula izkutatu behar eta, behingoz, ez garela lotsatzen!\nHorregatik, eta gure gizartean lege bihurtu diren estereotipoak garaitzen hastearen helburuarekin, hilerokoari buruz lotsa barik ozenean hitz egitera animatzen zaituztegu. Originalak, ausartak, lotsagabeak izan, eta aurrera!!\nEZ JARRI GORRI, GORRI JARTZEN ZARENEAN!!\nOne thought on ““Gorri – gorri jartzen garenean””\nNiri oso ondo iruditzen zait kanpaina hau egitea zeren eta neskak ez dira izan behar objektu sexualak eta nola doazen eta beraren hobbiak berak erabaki behar ditu. Iragarki gehienak sexistak dira eta gizartearen pentsamendua aldarazten du. Ados nago “gorri gorri jartzen garenean” dokumentuarekin hilekoa gauza natural bat delako eta ez delako txarra.


Entrenatzaile ventral osoa Buddha Thailandia Beltza-Gorria - Buddha Fight Wear\nHasiera / Entrenatzaile ventral osoa Buddha Tailandia Beltza-Gorria\nEntrenatzaile ventral osoa Buddha Tailandia Beltza-Gorria\nL (75-90 kg)\nXL (+ 90 kg)\nFull Ventral bat behar al duzu?\nBuddha Fight Wear Professional Ventral berria aurkezten du Buddha Thailandia, kalitate eta berme handiko artikulu baten bila dabiltzan entrenatzaile zorrotzenentzako diseinatua.\nUrte askotako esperientzia eta gure fabrikatzaile thailandiarrarekin erreferentzia hori aztertu ondoren, babes handiko eredu berri bat jarri dugu abian, bere erdiko panelean, hiru babes atal alboetan eta grip ezin hobea.\nBereziki diseinatua Muay Thai, Kick Boxing, Boxing edo edozein harremanetarako kiroletako entrenatzaileentzat, entrenamendu mota guztietarako Sabela Oso Profesionala bilatzen dutenak, bere kalitate eta babes handiaz goza dezazun.\n✅ Lehen Kalitateko Mikrofibrez egina.\n✅ Tailandian munduko lantegi onenetako batean eskuz josi.\n✅ Kalitate handiko grip\n✅ Hiru neurritan eskuragarri (M, L eta XL)


« Soluziorik gabe | Hondoratu eta salbatuen historia »\tAtzorako geratzen dena / Ana Urkiza / Alberdania, 2011\nPentsamendu puskatua Javier Rojo / El Correo, 2011-11-12 Literaturaren munduan Ana Urkizak utzi duen azken emaitza aforismo-liburu bat da, Atzorako geratzen dena. Lehenengo eta behin, aitortu behar dut ez dudala oso ondo ulertzen idazle batzuek aforismoekiko duten atxikimendua, generoa bera dabadaezpadakoa iruditzen zait-eta. Agian garai modernoei dagokien kontu bati zango da, non pentsamendu landua eskaini beharrean flash moduko ideia distiragarriak eskaintzen diren, momentu batean itsugarriak izan daitezkeenak, baina momentuko lilura pasatu eta gero bere benetako izaera erakusten dutenak. Tira, sms tamainako iteratura filosofikotzat-edo har ditzakegu aforismoak. Generoari dagozkion ohiko ezaugarriak erakusten dituzte Ana Urkizaren aforismoek. Paradoxan oinarrituta, itxurazko, azaleko egia baten aurrean, egia “faltsuaren” aurrean alegia, sakoneko egia erakusten digute testu labur hauek. Formaren aldetik, kontzeptista xamarrak dira eta irakurleari ahalegin berezi bat eskatzen zaio testuotan paradoxaren atzean agertzen den ideia ulertuko badu. Batzuetan paradoxaren oinarrian hizkuntza bera dago, zentzu figuratuan baizik ulertzen ez den esamolde batean atzean hitzez hitzeko esanahiak ezkutatzen dituen ondorioak azaltzen badira.


Artxiboko irudia (@VILDO)\nUrteko lehen partida, Avileseko Pasec Belenosen kontrakoa, atzeratu egin zuten eta zarauztarrek Bera-Bera taldearen zelaian estreinatu zuten urtea pasa den larunbatean. 27-19 galduta, esku hutsik itzuli ziren beste behin, nahiz irabazteko aukera eskura izan.\nAVK Bera Berak estreinatu zuen markagailua 8.minutuan. Baloia albotik atera, zabaldu eta Beñat Gorrotxategik entsegua, erraz, zelai ertzean. Adrian Ariasek transformazioa eta 7-0. Gesalaga Okelanek ez zuen denbora asko behar izan berdintzeko: 16. minuturako 7na ari ziren. Baina tarte horretan, Zarautzek beste bi aukera ere izan zituen: Lehena, zelai erditik ateratako touche baten ondoren. Baloia zabaldu eta entsegura arrimatu arren, baloia galdu egin zuten marratik metro gutxira. Bigarren aukera, melé-a bultzata izan zen. Marraraino iritsi bai, baina baloiak zelaia ukitu ez, eta entsegua baliogabetu zuen epaileak. Hurrengo jokaldian etorri ziren puntuak. Melé-a 5 metrora, indarrez metroak irabazi eta baloia atera orduko, zigor entsegua zarauztarren alde eta txartel horia Bera-Berako 9arentzat. Bera-Berak azkar eta ondo mugitzen zuen baloia, baina Zarautz nagusi zen melé-an eta ondo ari zen defentsan. Partida parekatua zihoan. Zarauztarrek kale egin zuten zigor kolpe batean, baina hurrengo puntuak ere beraientzat izan ziren. Melé-a, indarrez metro batzuk, baloia atera eta Sebastian Sedranek entsegua. Carlos Estradak transformazioa eta 7-14. Hala amaitu zen lehen zatia.\nBigarren zatian, denboraldi honetan ia ohikoa dena pasa zen. Nekeak faktura pasa zien zarauztarrei. Bera-Bera fresko eta hazita, lehen jokaldian egin zuen entsegua Luis Diazek. Handik bost minutura Bera-Beraren hirugarrena, Unai Bayonek: 19-14 bigarren zatia hasi orduko. Zarautzek arazoak zituen jokoari jarraikortasuna emateko eta eskura jokatzeko. Hala ere, Carlos Estradak lortu zuen donostiarren defentsari izkin egin eta ihes egitea, pasea eta Sebastian Sedranek beste 5 puntu zarauztarrentzat. Berdinketa 19na. Partida zabalik eta intentsitate handia zelaian. Zarauztarrek eutsi egin zioten, baita bukatzeko 20 minuturen falta, txartel horia ikusi eta jokalari bat gutxiagorekin geratuta ere. Bera-Berak huts egin zuen aldeko bi zigor kolpetan eta zorteak ere Zarautzen aldeko zirudien, baina ez. Partida amaitzear, Bera-Berak erraz topatu zuen hutsunea leher egindako zarauztarren defentsan. Xabier Goenagak entsegua eta handik gutxira beste 3 puntu zigor ostikadaz. 27-19 azken emaitza.\nGesalaga Okelan Zarautzek 9 punturekin jarraitzen du sailkapenean, 9. lekuan. Ferrolen aurka arituko da datorren igandean Astin eta beste 3 partida geratzen zaizkio ligaren lehen zatia amaitzeko: Eibar, Valtecsa UBR eta Pasec Belenosen kontrakoak.\nIrabaztea beti da gustagarria, baina urte zail honetan, taldeari eustea eta astez-aste jokatzea da, dudarik gabe, garaipenik onena.\n> Garbiñe Uria


Mexikoko Datazio: Ezagutu Zure Partidu Hemen Elite Singles\nBateragarritasuna ez da materia kimika edo, baizik eta, ez da materia bat bakarrik kimika. Eta ez da, besterik gabe, buruz norbait aurkitzea bera zaletasunak duzun bezala. Ez da izatea bera familia-egitura edo, are gehiago, kultura. Elite Singles ustez bateragarritasuna bat dator nahasketa-faktore guztiak bertan sartu ordenatzeko bidez kartsua erkidegoko Mexikoko singles dugu. Kaliforniatik New York, Seattle Miami, Mexikoko Estatubatuarrek zehar USA oinarritzea Elite Singleak, premier Mexikoko datazio gune, horiek konektatzeko beren perfektua partiduak, behin eta berriro. Bakar Mexikoko Estatubatuarrek nahiago datazio plataforma bat bezala Elite Singles delako gure kideak dira buruz larriak bila benetako konexioa. Kide partekatzeko modu bat baino gehiago, besterik gabe, kultur kidetasuna: onena partiduak ere bera partekatzen helburuak, hezkuntza eta errenta-maila. Delako bateragarritasuna da, halaber, buruz partekatutako balioen multzo bitartean ospatzen aniztasuna beste modu batzuk. Bere core, gure ustez, bat ezartzeko oinarri horiek kanpoko faktore daiteke emaitza indartsuagoa konexioak dira iraunkorragoak. Gure kide bakar arrakastatsuak dira, smart eta bila harreman esanguratsu bat bezala-zabaltasuna partiduak. Noiz elkartuko Elite Singleak, ez duzu azkar konturatzen bi gauza. Lehenik eta behin, hartuko dugu, guesswork aurkitzeko partiduak direla benetan bateragarria duzu.\nGure ardatz Mexikoko datazio epe luzeko konpromisoa erakartzen onena duten kideak prest daude aurkitu»bat»eta gozatu bere bizitza bazkide nor izango da hazten haiekin. Jende berria bilera da, zalantzarik gabe, zaila da gure munduan azkar-paced, baina gai izatea aurkitu singles partekatzen duten, gutxienez, antzeko aurrekariak, ala kultura, hezkuntza-edo ekonomikoki, askotan bezala, badirudi iritsi sartu kutxa ilun begiak itxita. Prest bada desestaltzen kutxa eta argitzeko zure bizitza, batu Elite Singleak, gaur egun. Erabiliz gure adimentsua matchmaking-sistema, bat jarriz ari gara freskoa (eta arrakastatsua.) aurpegia Mexikoko datazio eszena. Ez da sekretu hori liderrak gara konektatzen profesionala Mexikoko eta Latino Estatubatuar elkarren gure datazio gune. Gure kideak dira larriak, ondo hezi eta heldua, eta dakite zehazki zer dute emateko eta partekatzeko, epe luzerako harreman bat. Prest daudela bizitza partekatzeko norbait atsegin-zabaltasuna, soulmate nor izango laguntza horiek loratzen bizitzan eta nori ahal izango dute laguntza berdin. Baina, nola ez duzu benetan horiek harrapatu kualitatiboa ideiak saiatzen denean forma bat konexio bat baino gehiago datazio plataforma. Kideak bila Mexikoko bazkide buelta Elite Singleak, zehazki, delako modu dugu albaitaria, gure kide eta iradokitzen partiduak. Kide berri guztiek hartzen du gure nortasun test eta ehunka berri profilak egiaztatu dira gure taldeak. Animatzen ditugu balizko kideak bete profil bat hori da, ondoren, administratzen eta onartutako Elite Singleak. Galdera gure proba berezia diseinatu dira dibertigarria izan eta introspective, eta egiten duzu, denbora handi bat izan urpekaritza eskubidea. Guztiak ondoren, beste aldean gezurrak potentziala aurkitu soulmate zure ametsak. Gure kide askok, azkenean, ikaskuntza buruz pixka bat nahiko beraiek prozesu honen bidez. Bitartean, ari gara lanean gogor atzean, crunching zenbakiak eta ebaluatzeko zure erantzunak aurkitu partiduak potentzial. Gainera, gure smart nortasun test, guk ere aurkitu duten kideen partekatutako kultura-hondo edo ondare baita hartu zure hezkuntza-eta errenta-maila kontuan. Gure esperientzia, partiduak partekatzen duten hau oinarri partekatu oso antzeko balioak, hau da, muina benetan sutsua eta arrakasta epe luzerako konpromisoa. Gure adimentsua matchmaking prozesu guztiei buruz da lortzean bezala itxi baten ezaugarriak bateragarri gisa etortzeko ahal izango dugu zuretzat. Gure sistema pertsonalizatua eta sentikorra nor zaren eta non ari zaren bizitzan. Bada oraindik duzu lanpetuta profesional eta zeure burua aurkituko duzu erretzea gauerditik olioa aukerarik ez benetan lortu out han eta sozializatzeko, online dating da zure seguru bat babesleku. Baina, nahiz eta, beraz, gogorra izan daiteke aurkitu duen plataforma bat balio du, zure beharretara eta onartzen zure bidaia nahiko ondo. Eta gero, ez da materia, benetan ari elkarreragin ahal goi-kalitatea, ondo hezi kideak bila ari diren gauza bera duzun bezala. Ez dio axola nola»smart»datazio plataforma izan liteke, beti da soilik bezain ona singles erabiltzen duten. At dugu Elite Singles ireki mundu bat aukera delako modu dugu albaitaria, eta, ondoren, partidu sortu partiduak potentzial. Nahiz eta profesional sorta bat eta arrakasta handiarekin jaso da, ahal izango da, benetan erabatekoa, eta saiatu irudikatu duten, hain zuzen, du ezaugarri hurbilen zer bilatzen ari zaren bat epe luzeko lankidetza. Oraindik ez baduzu plataforma bat du funtzionalitate laguntza zure bilaketa-eta eskainitako konektatzen duzu bakarrik partiduak duten eskubidea dira, esan daiteke asko alferrik galtzen denbora preziatu. Ez bakarrik ez du Elite Singles desagerrarazteko gai honetan, prozesua sinatu eta lortzean partiduak da erabat sinplifikatu. Behin profil gure erraza erregistroa eta baieztatu egin dira gisa Elite bat Singles kide, hasi ahal izango duzu bilera zure partiduak. Baina, era berean, ikusiko dugu bidaltzea behar duzu — partiduak batera singles uste dugu, oinarritutako gure adimentsua matchmaking teknologia, oraindik ziur hit off. Hau da, komisario bat datazio esperientzia eta zehaztasuna arrakasta-tasa da, zergatik gure kide maite erabiliz Elite Singles horiek konektatzeko bat bezala-zabaltasuna bazkide. Ere egin dezakezu bilaketa bazkide erabiliz, gure ‘ezagutu duzu’ ezaugarri. Azken hitza zure esku dago, noski, delako aukeratu ahal izango duzu zein partiduak eta profilak hasteko lotzen. Matchmaking modu zaharra da, besterik gabe, modu bat izan ziren konpromisoa aldatzen zure esperientzia online datazio. Berriz, ezkontza-zabaltasuna singles bizi lanpetuta profesional bizitza, hainbat konpromiso horiek mantentzeko on-joan, ari dira, halaber, talde singles nor dira, beraz, bideratuta lotzen eskubidea eta egia bazkide horiek, ez dute konfiantza gure erabilgarri Elite Singles app mantentzeko horiek konektatzeko.\nEtorri gurekin, gaur egun, benetan elite esperientzia\nOrain bizi ahal izango duzu boterea Elite Singles’ Mexikoko datazio gune eskubidea zure smartphone. Gure kideak dira osatzeko gai gure izena emateko prozesua, sarbidea euren partiduak, arakatu profilak eta komunikatzeko bere komisario partiduak guztiak app bidez.\nNola da hori datazio aro digitalean\nGure talde bezeroarentzako zerbitzua espezialistak eta datazio adituek sortu bizkarrezurra Elite Singles esperientzia. Saioa hasi duzu eta erregistratu gurekin gaur egun, oraindik ere gai gurekin batera konektatu edozein sakatuz kontsultak osoan zehar, zure berri. Ari gara eskainitako zure datazio arrakasta eta gure ahaleginak dira laguntzera bideratutako aurkituko duzu,»one». Gure aditu talde eskuz egiaztatzen eta vets bakoitzean sarrerako kide berri, eta haietako bat eduki lizentziatura titulua edo hobeto. Elite bat plataforma eta talde loturak duzu elite bazkide potentzial herrialde osoan hasteko prest zure bidaia maitasuna iraunkorra.\nZiurtatu gelditu gure komisario liburutegia datazio aholkularitza eta datazio online edukiak, berariaz erantzun orokorra datazio galdera baita gehiago jakin bezalako gaiak nola proposatu eta eleberri eta dibertigarria data ideiak hiritan zehar USA Gure online aldizkaria da, besterik gabe, modu bat gehiago Elite Singles konpromisoa da zure arrakasta. Oraindik baduzu arrakasta, baina lanpetuta profesional, lortu dugu nola gogorra da sentitu daiteke, batzuetan, egoki bat aurkitu nahian bazkide duten akzioak zure balioak. Baina orain ez zara bakarrik eta ez duzu let love backseat hartzen du jada. Jarri dugu, duzu, aurrean eta erdian ahal izango duzu, beraz, azkenik, bete bat eta hasi zure maitasun istorioa, gaur egun\n← Online Dating Mexikon Data gizon eta emakumeen Mexikon Badoo\nNola ez, zoriontasuna eta harremanak lan Mexikon. Quora →


Jolasen errepaso bat - Sakana - Guaixe.eus\nJolasen errepaso bat\nAlfredo Alvaro Igoa 2021-05-03 14:51\nHaurrak kaniketan jolasten. Argazkia: www.milenio.com\nHaurrak eta jolasa. Lotuta joan behar duten bi hitz. Txikiak bere adinekoekin eta inguruarekin harremanetan jartzeko, adimena garatzeko… Baditu bere funtzioak jolasak. Txikitako oroitzapen ugari dakarzkigu.\nZeinek ez du lagunekin kukuka, kuriketara, estalketara edo ezkutaketan jolastu? Eta harrapaketara? Sokasaltoan ibili zinen sekula? Eta goma luze haiek? Parez pare jarri, bien hankak inguratzen zituen gomak. Mugimenduekin “amarauna” sortzen zen eta handik pasa beharra zegoen gero! Eta tiza edo obra bateko kisu zati batekin zeinek ez du lurrean irudiak eta zenbakiak marraztu ondoren txingara jolasteko?\nTxorromorroan jolasten. Argazkia: www.pcnen.com\nJose Mari Ustarrozek kontatua da Uharte Arakilgo haurrak Geinbera larreko aldapan irristeak egiten jolasten zirela: “neguan batez ere, lohia zegoen garaian. Halako kanal txiki bat egin, han bi hankak sartu eta handik irristatu, goitik behera. Euririk ez baldin bazegoen, lehor xamar bazegoen, pixa egin, 'engrasetarako'. Trenbideko aldapa horretan ere ibiltzen ginen”. Pantaloi bat baino gehiago ez zen etxera osorik iristen.\nAtxaldiño edo txirrintxonketan behi aziendaren gurdiarekin jolasten zuten, hara igota eta oreka mantenduz edo. Azienda lotzeko habea hausten ez zutenean…\nJolaserako tabak. Argazkia: eu.wikipedia.org\nU BÁAXALILO’OB MAYAB\nGuaixe api 27 Sakana\nMayabeko joko tradizionalak.


eta haren kontrako erremedioaz\nHIRURHOGOI ETA LAUGARREN\nBigarren akometaldia, zeinaz Demonioak egin ahala egiten baitu guri bihotzaren osoki gal arazitzeko, da emaiten deraukun izialdura guri gure faltak gogora ekharriz gure erorarazitzeko etsigarrizko putzuan barrena.\nPeril hartan zaudenean, itxekhozu erregla segur huni, zure bekhatuen orhoitzapenak heldu zaiskitzula graziatik eta zure salbamenduko, noiz ere humiltzen baitzaituste, noiz ere ekhartzen baiterautzute damu zeren Iainkoa ofensatu duzun, eta noiz ere haren ontasuna baitako fidanza ekhartzen baiterautzute. Ordea nahasten zaitustenean, fidanza edekiten eta bihotza ahitzen derautzutenean, iduri zaitzularik gauza egiak direla, eta aski ere direla zuri aditzera emaiteko dannatua zarela, eta zuretzat eztela geiago salbatua izaiteko lekurik; halarik ere iakin ezazu enganatzaille haren obrak direla, humil zaite barrenago, eta tinkhezkiago fida zaite Iainkoa baitan; zeren bide hartaz garaituko zaisko zure etsaiari bere armez berez, eta loria emanen diozu zure Iaunari.\nEgia da damu behar duzula hartu, zeren Iainkoa ofensatu duzun, zure bekhatuak gogora heldu zaiskitzun aldi guziez; bainan egia da halaber hetaz barkhamendu eskatu behar zaiskola, haren Heriotzean eta Pasionean fidaturik.\nGehiago diotsut iduri [...] Iainkoak berak erraiten derautzula, zu etzarela haren ardietarik, etzendukeiela hargatik nihola ere haren baitako fidanza utsi behar; aitzitik erran behar ziniozokeola humilki, Arrazoin duzu, Iauna, ene egoitsteko zure begitartetik ene bekhatuakgatik; bainan arrazoin handiago bat dut zure miserikordia baitan esperanza izaiteko barkhatuko derautazula.\nHargatik zure kreatura ezteiarri hunen salbamenduaren eske nagotzu: dannatua da egiazki bere gaixtakeriaz, baina berrerosia ere da zure Odolaren prezioaz. Nahi naiz salbatu, ene libratzaillea, zure loriatan, eta zure neurrigabeko miserikordiaz fidaturik, naizen guzia iarten naiz zure eskuetan. Egizu nitaz plazer duzun guzia, ezen zu zare ene Iaun bakhoitza; eta hiltzen banenduzu ere, halarik ene esperanzak nahi ditut zure baitan iduki bizirik.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema elektroteknikoetako eta automatizatuetako proiektua (Modulua)" topic_facet:"Automatizazioa eta robotika industriala (Heziketa Zikloa). Goi maila" genre_facet:"Curriculumeko baliabideak" author_facet:"R-400"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema elektroteknikoetako eta automatizatuetako proiektua (Modulua) Proposatutako gaia: Automatizazioa eta robotika industriala (Heziketa Zikloa). Goi maila Generoa / Forma: Curriculumeko baliabideak Egilea: R-400\nAutomatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Elektroteknia (Modulua) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazio termiko eta fluidodunen mantentzea (Heziketa zikloa). Goi maila 1 Instalazioa elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Potentzia-sistemak (Modulua) 1 Sare elektrikoen eta transformazio-zentroen garapena (Modulua) 1 Sistema elektrikoak eta automatikoa (Modulua) 1 Sistema elektroteknikoak eta automatizatuak (Modulua) Sistema elektroteknikoetako eta automatizatuetako proiektua (Modulua) 1 Sistema eta zirkuitu elektrikoak (Modulua) Guztiak ikusi ... gutxiago ...


Opor garaiko iruzurrarekin lotuta dago iraileko langabeziaren jaitsiera | LAB SINDIKATUA\nEkintza Soziala Opor garaiko iruzurrarekin lotuta dago iraileko langabeziaren jaitsiera\nOpor garaiko iruzurrarekin lotuta dago iraileko langabeziaren jaitsiera\nLangabeziak Hego Euskal Herrian behera egin du irailean, 3.090 langabe gutxiago daude, %2,1 gutxiago abuztuaren amaierarekin alderatuta. Orotara, 144.071 langabe daude.\nHerrialde guztietan izan da jaitsiera, eta gizon zein emakumeei eragin die. Horrenbestez, langabeziari dagokionez, gizon eta emakumeen arteko aldeak bere horretan jarraitzen du; %42 eta %58, hurrenez hurren. Kontrara, langabeziak gora egin du 25 urte baino gutxiagoko gazteen artean, abuztua bukaeran baino 447 gazte gehiago baitaude langabe.\nIraileko langabeziaren jaitsierak oso ohikoa den iruzur batekin du lotura hein handi batean. Izan ere, oporretan behin behineko langileei baja eman ohi zaie zenbait arlotan, gero irailean haien kontratuak berritzeko. Modu honetan, opor garaiko soldatak eta gizarte kotizazioak aurreztu egiten dituzte. Iruzur hau Irakaskuntza bezalako sektoreetan oso errotuta dago, baina ez da bakarrik arlo pribatuan aritzen diren enpresen gauza, Administrazio Publikoan ere zabalduta dagoelako.\nBestalde, beharrezkoa iruditzen zaigu salaketa bat egitea: langabeziatik bermatzeko sistema ez da nahikoa eta zaharkituta geratu da lan merkatuak gaur egun sortzen dituen beharrei begira, oso dualizatuta dagoelako eta lan indarren zati handi bat langabe, azpikontratatu edo modu prekarioan edo behin behinean lanean ari direnek osatzen dutelako.\nPrekarietatea eta miseriazko soldatak anomalia iraunkor bilakatu dira indarrean dagoen lan harremanetarako ereduan. Langabe dauden hiru pertsonetatik bik ez dute inolako langabezia laguntzarik jasotzen.\nLaburbilduz, gure gizartearen egoera hain da larria 2008ko krisiaren antzeko beste bat jasatea biziki gogorra izango litzatekeela. Hortaz, hurrengo errezesioa noiz etorriko zain ezin gara egon. Arrazoi honengatik, premiazkoa da egungo ekonomia politiken zutabeak deseraikitzea, kapitala eta enpresa handiak dituztenen interesak handitzea baitu helburu, beti ere eskubide sozialen eta lan baldintzen kalterako.\nEra berean, babes sozialerako sistemak zuzendu behar dira bere izaera birbanatzailea eta solidarioa indartzeko.\nEz dago formula magikorik aldaketa hauek lortzeko. Gure palanka bakarrak lidertza eta mobilizazio soziala dira.


Esnea edan dezaket edoskitzaroan? | Consumer\nEsnea edan dezaket edoskitzaroan?\nAdituek gomendatzen dute amaren dietatik esnekiak kentzea, soilik haurtxoak behi-esnearen proteinarekiko intolerantzia-sintomak baditu\nIrudia: Tetra Pak\nEdoskitzaroan, gomendio batzuk ematen dizkiete amari esnea eta esnekiak gehiago kontsumitzeko, eta beste batzuek, berriz, haurtxoarentzat arriskutsua izan daitekeela esaten dute, bularra ematen duten bitartean, esnekiak hartzen baitituzte. Ez hainbeste, ezta hain gutxi ere. Espezialistek diotenez, esnea jatean ohikoa izaten da bularra hartzea, baina, haurrak behi-esnearen proteinarekiko alergia-sintomak hautematen baditu, hori ezabatzea komeni da. Ondoren azaltzen da zergatik?bularra hartzeko garaian esnea har daitekebaina ez gehiegi, noiz kendu esnea dietatik eta zein diren ordezko elikagaiak.\nEsnea edoskitzaroan? Bai, baina gehiegikeriarik gabe\nAmagandiko edoskitzea herri-mitoz eta gomendioz inguratuta dago, eta, azken amen lana erraztu beharrean, nahastu egiten dituzte, eta okerreko erabakiak hartzera bultzatzen dituzte. Aholku faltsu horietako bat da esnearen eta haren deribatuen kontsumoa handitzea, “amagandik esneago eta osoagoa izateko” bularra ematen ari den bitartean.\nGomendio horrek, Espainiako Pediatria Elkarteko Amagandiko Edoskitze Batzordeak dioenez, ez du inolako oinarri zientifikorik. Jesús Martín-Calamak, edoskitzaroan aditua den pediatrak, azaldu du aholku hau “esnea ekoiztean amak galtzen dituen mantenugaiak ordezkatzeko modurik onena esnea ere hartzea dela dioen ustea dela”. Aditu horiek gogoratzen dutenez, ugaztun bakar batek ere ez du hartzen amek esnea edoskitzen duten bitartean, eta, beraz, “ez du arrazoirik bularra hartzera bularra ematen ez badu”.\nEdoskitzea, noiz kendu esnea?\nZenbait ikerketak iradoki dutenez, edoskitzaroan behi-esnearen kontsumoa bularreko haurraren kolikoa deritzonari lotuta dago. Hala ere, ez dago beti korrelaziorik bi faktoreen artean eta egindako ikerketak kontraesankorrak dira: amaren dietatik bularreko haurraren kolikoa ez da arrazoi justifikatua.\nHala ere, amak jaten dituen elikagaien artean esnekiak kentzea justifikatzen da, haurtxoak behi-esnearen proteinarekiko alergia-sintomak dituenean. Hala ere, Pediatriako Kolonbiako Elkartearen txosten batek dioenez, alergia hori amaren esnez elikatutako bularreko edoskitzaileetan duen eragina hutsaren hurrengoa da: %0,5. Izan ere, amaren esnean proteina horren kantitatea “behi esneak baino 100.000 aldiz txikiagoa” da.\nHauek izaten dira alergiaren sintoma ohikoenak, amaren esnea soilik kontsumitzen duten txikiengan: gastrointestinalak (beherakoa, gorakoak edo maiz birrintzea), baina baita dermatologikoak ere (ekzemak edo ezpainen eta betazalen hantura).\nHaurrak sintoma hauek dituenean, adituen gomendioa da bularra ematen jarraitzea, babes-efektuagatik, eta amak esnea kentzen saiatzea.\nAmaren esnea ordezko elikagaiak\nEsneak dietari ematen dion mantenugai nagusia kaltzioa da. Beraz, elikagai hori eguneroko menutik kendu behar izan duen amak beste kaltzio iturri batzuk bilatu beharko ditu. Hauek dira nagusiak:\nLandareak. Barazki eta barazki askok esneak baino kaltzio kopuru bera edo gehiago ematen du. Besteak beste, espinakak, lekak, aza, dilistak, tipula eta berroak.\nKaltzio-iturri garrantzitsua da arraina, batez ere, sardinak jateko. Mihi-arraina, izokina eta antxoak eta zenbait itsaski (ganbak eta otarrainxkak, adibidez) ugari dituelako nabarmentzen dira.\nFruitu lehorrak. Intxaurrak, pistatxoak eta hurrak dira amaren dietari kaltzio gehien eman diezaioketen fruitu lehorretako batzuk.\naholkuak amagandiko edoskitze edoskitzaroko elikadura lactancia-eu leche en la lactancia-eu leche-eu madres-eu otorduak


Kanpoko argiztapena | Gabyl\nPorcelanas urbanizaziorako argiteria azterlana egin dugu Irungo udalerrian. 18 argiteria puntu ditu, LED teknologia erabiliz. Erabili den argia Philips markakoa, CitySoul LED modeloa, da, eta energia asko aurreztea lortu da, ohiko teknologiarekin alderatuz.\nOINAURRE URBANIZAZIOA. Irun (Gipuzkoa)\nOINAURRE URBANIZAZIOA. Irun (Gipuzkoa) Kanpoko argiztapena Argitu beharreko gunea, hainbat bide mota dituen urbanizazioa da. Bi argi mota jartzea erabaki da, kale nagusia eta bigarren mailakoak bereizteko. Egungo argiztapena goi presioko sodio lurrun lanparekin egiten da, lanparak 250Wko kontsumoa eta ekipoak 23W ingurukoa dute. Argiaren tonua 2.000K da (tonu horia), tonu horiko argi monokromatikoa da\nSAN JOSE OBRERO KALEA. Irun (Gipuzkoa)\nSAN JOSE OBRERO KALEA. Irun (Gipuzkoa) Kanpoko argiztapena Argitu beharreko gunea espaloiak eta aparkalekua eta alde batean bidegorria dituen bidea da. Egungo argiztapena goi presioko sodio lurrun lanparekin egiten da, lanparak 250Wko kontsumoa eta ekipoak 23W ingurukoa dute. Argiaren tonua 2.000K da (tonu horia), tonu horiko argi monokromatikoa da eta, ondorioz, koloreak ez dira hautematen\nHONDARRIBIA KALEA. Irun (Gipuzkoa)\nHONDARRIBIA KALEA. Irun (Gipuzkoa) Kanpoko argiztapena Argitu beharreko gunea espaloiak eta aparkalekua eta alde batean bidegorria dituen bidea da. Egungo argiztapena goi presioko sodio lurrun lanparekin egiten da, lanparak 250Wko kontsumoa eta ekipoak 23W ingurukoa dute. Argiaren tonua 2.000K da (tonu horia), tonu horiko argi monokromatikoa da eta, ondorioz, koloreak ez dira hautematen eta segurtasun


Greanpeace: "Ez da beranduegi aldaketa klimatikoaren aurrean ekintza-plan eraldatzaile eta zehatza adosteko"\nKLIMAREN GOI BILERA, GLASGOW-N\nPublikatuta: 2021/10/29 17:33 (UTC+2) Azken eguneratzea: 2021/11/05 12:41 (UTC+1)\n2020an inoizko karbono dioxido (CO2) kopuru handiena erregistratu zuten atmosferan. Larrialdia muturrekoa dela jakinda ere, egoera bideratzeko "garaiz" gaudela uste du Greenpeace talde ekologistak. "Borondate kontua da".\nGreenpeacek, Gaztelugatxen egindako protesta ekintza, 2019an.\nEkonomia zirkularra: ekoizpen eta kontsumo sistema alternatiboa\nGaur abiatu eta azaroaren 12ra bitarte, mundu osoko adituak eta goi-arduradunak elkartuko dira Glasgow hirian (Eskozia) egingo den Klimaren Goi Bileran (COP26). Klima-aldaketari aurre egiteko neurriak adostea eta konpromiso zehatzak hartzea izango dute helburu, beste behin.\nAsteon ezagutu den datuak larrialdiaren tamaina neurtzeko balio izan du: CO2 kopurua industria aurreko garaian baino % 149 handiagoa dela ohartarazi du Munduko Meteorologia Erakundeak. Gas horiek denbora luzean irauten dutenez, tenperaturak hurrengo hamarkadatan gora egingo duela ohartarazi du, baita isurtze kopurua zerora murriztuta ere. Horregatik, eta azken urteotan egin diren urratsak ikusita, Greenpeace mugimendu ekologistak errezeloz begiratzen dio hitzorduari. Halere, "etorkizun seguruagoa, justuagoa eta berdeagoa" nahi badugu, oraindik "garaiz" gaudela uste du Lorea Flores talde ekologistak Hego Euskal Herrian duen arduradunak. Ez du "itxaropena galdu nahi", eta bileraren atarian, COP26 ulertzeko hainbat gako azaldu dizkigu.\nJarraitu mapa interaktibo honetan 0 isurketa helburu duen EITB-ko hiru langileren Bilbo-Glasgow bidaia\nZeintzuk dira goi-bileraren gako nagusiak?\nParisko 2015eko akordioaren ondotik, COP26a da larrialdi klimatikoari aurre egiteko une politiko garrantzitsuena, eta ezinbestekoa da arrakastatsua izatea. Parisen, tenperatura globalaren igoera 1,5 ºC-ra mugatzeko helburua ezarri zen, baina akordio hori sinatu zuten gobernuak ez dira ari emisioak behar den neurrian murrizteko helburuak jartzen. Glasgown aldatu behar da hori. COP26an munduak bideari berrekin diezaioke, baina gauza garrantzitsu eta azkar batzuk gertatu behar dira.\nGaur egungo egoerak honakoa eskatzen du. Batetik, erregai fosiletan oinarritutako proiektu berri guztiak gelditzea, eta emisioak murrizteko asmo handiko planak munduko liderren eskutik, 2030erako emisio globalak erdira murriztu ditzagun. Karbono konpentsazioen mundu mailako merkatua irekitzeko planak ezeztatu egin beharko lirateke; iruzur bat dira eta ez dute funtzionatzen.\nNola begiratzen dio Greepeacek hitzorduari? Akordio esanguratsurik lortuko den itxaropenik?\nGlasgown benetako konpromiso bat, benetako anbizio bat eta benetako ekintza bat ikusi beharko genituzke. Konferentziaren aurreko egunetan, hiru gauza horiek falta izan dira, gure ustez.\nDatozen bi asteetan bira asko emango dituzten arren, ez da beranduegi liderrek ekintza-plan eraldatzaile eta zehatza adosteko. Glasgow gizaki bezala izan gaitezkeenaren froga da. Badakigu zer jakin behar dugun krisi klimatikoari buruz: kausak eta inpaktuak, tranpak eta konponbideak. Espezie gisa benetan eta errespetuz elkarri laguntzen badiogu, etorkizun seguruagoa, justuagoa eta berdeagoa irabaz dezakegu guztiontzat.\nBaina, Australiakoa, Brasilgoa eta Saudi Arabiakoa bezalako gobernu atzerakoiak Eskoziara joango dira, eta, eraispen bola baten antzera, klimari buruzko elkarrizketen gainetik pasatzen saiatuko dira.\nKarbonoaren nazioarteko merkatua adostea izango da agendako gai nagusietako bat. Zertan datza?\nKarbono-merkatua karbono-kredituak erosteko eta saltzeko mekanismo bat da. Kreditu horiek eskualde jakin batean berotegi-efektuko gasen emisioak murrizteko proiektuek osatzen dituzte, eta helburu klimatikoak betetzen ez dituzten enpresak eta gobernuak konpentsatzeko erabil daitezke.\nGure taldearen arabera, hau iruzur bat da, ez du funtzionatzen eta emisioak murrizteko benetako lanetik aldentzen gaitu. Ikatzezko zentral elektriko bat ustiatzen bada, erretzen den ikatza eta isurtzen den CO2a atmosferara joaten dira eta gure mundua berotzen dute. Hori ukaezina da. Gero baso bat seinalatu eta hau esaten baduzu: "Ordaintzen ari naiz zuhaitz horiek erre ez daitezen; beraz, orain bakean gaude", horrek ez du inola ere aldatzen zure ikatz zentralen CO2a atmosfera berotzen ari dela; kontuak paperean koadratzeko aukera baino ez dizu ematen.\nZuzentasun eta justizia kontu bat ere bada hau. Konpentsazioa kutsatzen segitzeko lizentzia bat da, naturaren merkantilizazioa bultzatzen du eta enpresa boteretsuei komunitate ahulen lurrak eskuratzen uzten die, giza eskubideen abusuak gertatzeko arriskuarekin. Konpentsazio sistemek tokiko herriak eta indigenak lurraren kudeaketatik kanpo uzten dituzte, elikagaiak landu eta biodibertsitatea zaintzeko. Laburbilduz, konpentsazioa txarra da jendearentzat eta txarra planetarentzat.\nGainera, konpentsazioetara joateak itxura faltsua ematen du, krisiari irtenbidea ematen zaiola gobernu eta enpresa guztiek beren emisioak murriztu gabe, eta horrek benetako lana egiteko gogoa atzeratu edo geldiarazi lezake. Ezin dugu hori egin. Oso atzeratuta gaude behar dugunarekin.\nAldaketa klimatikoaren aurrean zaurgarrienak diren herrialdeei bitartekoak helaraztea ere, agendaren puntu nagusietako bat izango da.\nHerrialde aberatsek 2020an klima-finantzaketan 100.000 milioi dolar emango zituztela agindu zuten, baina ez dute bete. Kutsatzaile historiko nagusiek ere erakutsi behar dute klima-aldaketaren eraginen lehen lerroan dauden pertsona eta herrialdeekiko elkartasuna. Hori da bidezko ikuspegia.\nBeraz, orain, ezinbestekoa da herrialde aberatsek urtean 100.000 milioi dolar (eta geroz eta gehiago) ordaintzea gutxien garatutako herrialdeei, horiek klima-krisiaren eraginetara egokitzeko, energia garbiko sistemak garatzeko eta erregai fosilak uzteko trantsizioa egiteko. Horrek onura ekarriko die planetako biztanle guztiei.\nAdituen aurreikuspen okerrenen arabera, mende amaierarako planetaren tenperatura ia bost gradu igo daiteke. Arazo global baten aurrean gaude: ingurumen arazo larria\nEuropako Batasunak 2020rako ezarritako irizpideak edota Parisko Hitzarmena aintzat hartuta, etxeko lanak nola ari dira egiten Eusko Jaurlaritza eta Nafarroako Gobernua?\nEuskal Herrian ere akordio eta ekintza garrantzitsuen beharrean gaude. Oraindik ere lan handia daukagu deskarbonizazioaren bidean eta justizia klimatikoari eta sozialari dagokienez. EAEn, kontsumitutako energiaren ia % 90 erregai fosiletatik eratorritakoa da; Nafarroan, % 80. Bi erkidegoetan trantsiziorako aldaketa klimatiko zein trantsizio energetikoari lotutako estrategia, plan eta bide-orrietan emisioak murrizteko ezarritako helburuak zientziak gomendatutakoetatik oso urruti daude.\nEra berean, bi erkidegoetan klima-aldaketari eta trantsizio energetikoari lotutako legeak onartzeke daude, eta bi legeak horiek bizi dugun larrialdi-egoerari aurre egiteko tresna eraginkorrak izatetik urruti gelditzeko itxura guztia daukate.


EROSKETAK | Erantzuidazu, mundu honetakoa naizen ala ez\nZelan irakurle maiteok?\nEspero dot ondo egongo zariela [neu huntxe berton oporretan egongo nai, Cadizen, andaluz morenazoez inguratute (edo hori espero dot!!!]\nOraingo huntan, erosketen inguruan eingotzuet berba [bai, konsumista bet nai, zer egingo dotzugu ba?? Halan da #AneFer!]\nDuda barik, hauek dire gitxien gustetan doztaben erosketak. Nonori gustetan dako superrera joatea? Neu ahalik eta gitxien juten nai!!!\nKotxea aparkeu [kontu! superretara juten diren gidariak leku pila bihar izaten dabie kotxetik urteteko, ondorioz zeure kotxeko ateak golperen bat izango dau urteterako], karroa hartu [beti aukeratuko dozu karrorik gatxena: ataskatzen dena, soinu arraroa eitten dabiena eta letxuga hostoak itsatsita dekozena] eta barrura!\nLehenik eta behin, galderatxu bet: superrak zer dira pinguinoen habitat naturala, alan? Zelako hotza eitten dauen hor barruen!! Konteu doztabe, Alaskara jun bihar dabienak kongelatuen eta esnekien sekziora juten direla aklimatatzera.\nListatxue dekozu eskuen, bihar dozun guztie apunteta, eta karroagaz alarma arkoa zeharkatzen dozu karrera bateko irtera modun [3, 2, 1 GO! ATodaLetxe apuntatuta dekozun guztie ahalik eta azkarren karruan sartu eta handik ahalik eta lasterren urteteko] eta derrepente, nun dau komuneko papera? Zegattik aldatzen dabiez etengabe produktuak lekuz ? eta hor zauz karroagaz noraezean, pasillo batetik bestera estanteri guztiek pasetan komuneko papararen bila!!!\nAzkenean amaitu dozu eta karruagaz zauz kajako zinta aukeretan [lasai, bardin dau egingo dozun azterketa sakona: honek produktu gitxi dekoz; beste kajan lagun bi dauz azkarrago egingo dabe; eta han jubilata bat! horren atzetik NiDeKoña! … ] beti kola motelenean jarriko zara!!!\nHasi zara karroa hustutzen, eta noski dekozun guztie ez da kabituten zitan [kajetako langileek arazoren bet daukie zinta korrituteko botoiagaz? sekulako esfortzu fisikoa da botoitxo horreri emotea? Besoa Plasticman modun luzatu bihar badabie be hurrengo gauza skanerretik pasatzeko, ez dabie zinta puta aurreratzen!!!!] eskerrak Tetrisen ordu batzuk inbertitutakoa zariela eta lortu dozu guztie zintan sartzea!\nEspero dot etxetik eruan doztezule poltsak [ta ez soilik ekologikoagua delako] bestelan kajako langileak beteko dotzuz poltsak eta orduan bai, zureak egin dauela!!! [maniatika deitukoztazue, baine neuk nere metodoa dekot, gehien bet etxean gauzak beren tokian azkarrago lagatzeko pentseta: yogurrak elkarregaz, frigoan sartu biharrekoak be elkarregaz, garbitzeko produktuak…. baina kajakoak ez deko ordenik: Ze ostia pintatzen dabie gaztak, KH7 poteak, haginetarako pastak eta letxugak poltsa bardinean??????] ta nonbait ez daki Ane Fernandez zariela eta Ane Perurena izateko itxura dekozu, ze poltsa bardinean 5 kiloko patata zorroa, 3 esne kaxa eta suabizante potea sartu dauz!!! Guztira poltsa bakar baten 9,5 kilo! [Txo! 3.pisuen bizi nai eta ez dekot igogailurik!!!]\nEtxera iritsi eta…. MIERDA!! Olioa erostea ahaztu!!! Apunteta neukan ba!!!!\nEgie da online erosketak eittea erosoa dela, baine neuk normalean produktu jakin batzuk soilik erosten dotaz internetez. Arropagaz ez dotaz esperientzi onak izan [neurri desegokiak, kalitate kaxkarra, ez dozu espero dozune jasotzen…].\nNormalean internetez txolloak ehiztatzen dotaz eta eskatutakoa, jasoko dotenaren bardina izango dela ziur nauenenan: perfumeak eta krematxu-potinjeak, aurrez denda baten ikusi eta probatu dotena, gailu elektronikoak eta gehien bet (eta benetako plazerra emoten dabien produktuak) jostailu erotikoak erosteko erabiltzen dot.\nProduktu sexual guztiek ondo azaldute egoten dire: neurriak (NiMasNiMenos), materialak, sekulako aukera zabala dau [rarito asko gauz munduan], bidalketa azkarra izaten da eta ez dekozu nonoren aurpegia ikusi bihar, zeu eta zeure gusto sexualak juzgatuten [gainera, paketetxuen beti sorpresatxoak etortzen dira, MuestrasGratuitas: lubrikanteak, kondoi bereziak edo behin, jateko kuleroak oparitu zoztaben!!! (ez ziren larregi polittak baine goxuak omen zeuden!!!)\nHauegaz be tartean behin disfrutaten dot. Egunak dauz: batzutan sekulako adkisizioak lortzen dotaz, ta beste batzuten frustazioak bestetik bez! [zerbait politta, merkea eta KeTeSientaDePutaMadre erosten dozunean dekozun subidoia LaOstia da!!!, da komo un orgasmillo!!!]\nOrdea, neuk uste dot mundu guztiek dekogula traumatxu bet arropa dendagaz, ta gehienak nerabezaroan gertatutakoak. Adin horregaz gurasoegaz [amagaz neure kasun] juten ginen erosketak egitera [gehien bet finantziazioa beren menpe zegoelako].\nNonori ez jako paseu egoera hau: Frakak probatuten probadorean sartunde, frakak belaun parean, popa ondiokan kanpuen dekozu, makurtute zauz kortinari popa emoten eta … RAS!!!!… amak kortina zabaltzen dau!!! Probadoretan kanpuan zain dauzen guztiek + dendako dependienta erdiek ikusi dabiez zeure Disney kuleroak! [Zelan okurritu zotzon ba Hitchcockeri dutxako eszena? Probadore batetik!!!!]\n-Zelan dekozuz Ane? Ondiokan holan? Ene!!!! Neska hunek bihar dau ba denbora…\n-Ama!!! Ez ireki kortina neu urten arte!\n-Jexus neska! Ez dekozu ezebez ba hemen nonork ez dekona..\n-Aber, urten [Fumantxuren mugimendu azkar bategaz, zeu konturatu orduko, amaren eskua hankatartean dekozu, bai hankatartean!!! eta dependientari deitutzen dotzo!!! (Benga, denda guztiari abixatu!!! Ikusi, ikusi Anek zelan dekozen frakak!!!)] Aizu, ez zaizu iruditzen tiroa aputxu bet flojo dekola? Aber Ane, buelta emon [ta barriro sartu dau eskua hankatarten, orain atzetik, ipurditik. Zelako lotsa!!!, orain 5 inporta baine 13-14 urtegaz, KieresMorir han berton!!! Mesedez, seme-alabarik badekozue ez egin hori IÑOIZ. NEVER. NUNKA]\nUrteak pasa nebazen probadore bet ikusi eta ezin baldurradi eutsita! Buruan RAS!! eta RAS!! kortinak irekitzearen soinu baldurgarri hori entzunen neban etengabe… RAS RAS RAS….!!!\nOrain iada lasaiago sartuten nai probadoretan, eta jakin izan dot zegattik: trukatutako ispiluagattik! Bai, holango ispiluak bakarrik existitu bihar zabien mundu honetan leku guztietan holango ispiluak jarri biharko lirateke!!!\nDendetako ispilu eta argi horiegaz, probatzen dozu kamiseta bet, ta joder! zelako ondo gelditzen doztan, ez?; Frakak probatu, eta Joder! argaldu egin nai?; Probatu soinokotxue eta joder!, hori neu nai edo Irina Shayk???\nPack guztie erosita, pozik, irribarrez eta zelako guapa nauen pentsatuz urteten nai dendatik ! eta gainera, dekodan tipotxuegaz…. burger bat, etxera jun baino lehen?\nKategoria Sailkatu gabea 2017-08-17 egilea Ane Fernandez.\n← MORBOA TXIOLANDIA →


Defendatzaileen jazarpenaren kontrako 'Babesleak' ipuin ilustratua errealidade bihurtu da - bizkaie.biz\nDefendatzaileen jazarpenaren kontrako 'Babesleak' ipuin ilustratua errealidade bihurtu da\nBizkaie! 2021-03-31 08:43 Kulturea\nEkimenak finantzaketa kolektiboko plataforma batean ia 9.500 euro batu zituan.\nGaur egun, bederatzi emakume feministak bultzatutako proiektu kolektiboa martxan dago. Lagun arteko amesa zana, azkenean gauzatu egin da eta irudiak zein berbak argitalpen bihurtu dira: Babesleak ipuina hain zuzen be. Kolorez jantzitako 40 orrialde baino gehiagoko liburuxkea da eta orrialdeotan jatorrizko herriek eta lurraldearen emakume defendatzaileek aurre egiten deutsen jazarpenaren barri dakara. Argitalpen honi esker interes ekonomiko transnazionalen mehatxupean bizi diran emakumeak ikusarazo gura dira, euren lurrak espoliau eta iges egiten behartzen baititue. Babesten dituenak eta bizitza erdian jarten dabenak babesteko, nazinoarteko segurtasun eta kontzientzia kolektiborako sare bat ehuntzea da asmoa, bizirik, osasuntsu eta libre egoten lagunduko deutsena, bai eta euren lurraldeetan harmonian biziten eta nahi izan ezkero bakarrik mobiduten be. Halan da be, proiektuaren asmoa anbizino handiagokoa zan, behartutako erbestealdi horretan emakume horreei babesa eta laguntza ekonomikoa emon gura eutsen.\nBeharrezko fondoak lortzeko finantzaketa kolektiboa erabili eben, crowdfunding-a erantzun handikoa izan zan, gitxieneko kopurua lehenengo bost egunetan lortu zan. Berrogei egunetan ia 9.400 euro lortu ziran 34 ekarpen baino gehiagogaz: Eskerrak emon gura deutsegu proiektu hau babestu dozuen danei. Azken batean, 350 liburu baino gehiago saldu dira, euskeraz zein gaztelaniaz; ganera, ekarpenei esker, 50 kopia inprimidu dira k'iche' hizkuntzan.\nOrain, ipuinak esku artean ditugula, helburu bi dituan bireari ekingo deutse: batetik, giza eskubideen defendatzaile askok bizi daben egoerea ezagutarazotea eta sensibilizetea eta, bestetik, dirua batzen jarraitzea, funtsak emakume gehiagorengana luzaroago heldu daitezan.\nOraingoz, murrizketakaitik lehenengo aurkezpen bi egingo ditue Bilbon: gaur, eguaztena, martiak 31, 19:00etan, Louise Michel Liburuak liburudendan (Elkano Kalea, 27). Eta etzi, apirilaren 1ean, eguenean, Harilka Alkartean (Kortes Kalea, 10), 18:30ean. Ekitaldi bietan Lolita Chavez, 'Babesle' taldeko ordezkari bat eta Andrea Conde ilustratzailea izango dira.\n'Babesleak' ipuin bat baino askoz gehiago da, adimenak eraldatzeko eta bihotzak sensibilizetako tresna bat da eta horren bidez jente gehiago inpliketea da helburua amestutako beste mundu posible hori eregiteko, emakumeak eta herriak libre biziko diran mundua.\nErakundearen txostenaren arabera, 2017 eta 2018 urteetan zehar, Erdialdeko Amerikan euren lurra babesten daben 65 emakume defendatzaile hil zituen. 2010tik aurrera, 156 hildako izan dira; beraz, indarkeriaren hazkundea sekulakoa da. Urte bi horreetan, 27k hilketa saiakera jaso zituen eta beste 3.305ek erasoak; horreetako bat Lolita Chavez Guatemalako defendatzailea izan zan. Zur-industriaren kontrako burrukan ebilela, iges egin behar izan eban. Giza Eskubideen Ellacuria Saria irabazi eban eta Europako Parlamentuak emoten dauen Sajarov sariaren finalistea be izan zan.


Bera Bera - Sans: “Eskubaloia utziko dut, denbora baterako edo betirako”\nSans: “Eskubaloia utziko dut, denbora baterako edo betirako”\n“Europa ostean (EHFko multzoen fasea) Tatirekin bildu nintzen, otsailean, eta eskubaloia utziko nuela esan nion, ez dakit denbora baterako izango den edo betirako”. Horrela ekin dio agerraldiari SUPER AMARA Bera Berako pibote Judith Sansek, denboraldi amaieran eskubaloia utziko duela adierazteko.\nKataluniarrak onartu du erabakia “zaila izan dela 14 urte nituenetik eskubaloia nire lehentasuna izan delako, baina, gaur egun hau da behar dudana”. Era berean Judith Sansek baieztatu du behin erabakia hartuta “askozez hobeto nago, gozatzen, egin dugunari garrantzi handia ematn, Europakoa harrigarria izan delako eta orokorrean denboraldi ona burutzen ari gara, azken partida izan ezik”.\nPibote internazionalak azpimarratu du “nire buruan Liga irabaztea baino ez dago, nik dudan guztia ematea eta Koparen bila ere”. Emozioak hartu du Judith klubari “taldekideak eta familiari” eskerrak emateko. Eta ondokoak lasaitzea aldera “benetan ondo nago” adierazi du. “Hemen ondo nengoen, lekurik onena da niretzako, taldekide onenak dira eta hiria, zer esanik ez”.\nKomunikabideak ez hustean harrapatu ditu Sansek. “Eskubaloiak ez nau lehen bezain beste betetzen eta erabaki hartu nuenetik askoz lasaiago nago, erlaxatuago eta ez dakit denbora baterako izango den edo betirako”.\nTati Garmendiarentzat ere “sorpresa” izan zen. “Judith da ezagutu dudan jokalari profesionalenetarikoa eta bere barneak zeozer baldin badago uztera eramaten duena behar duen seinalea da”.\nOndorioz, Sansen lehentasuna liga amaituta “Erizaintza ikasketak bukatzea” da, halere, gaineratu du “biak uztartzea ez zait asko kostatu”.\nErabakia atzeraezina den galdetuta, Sansek onartu du “Rocasa eta Guardésen aurkako partidetan asko gozatu dut”, halere azpimarratu nahi izan du “denboraldia amaitzeko indar guztiak ditut baina ez beste bati ekiteko”. Halere, ez dio atea itxi itzultzeari, “orain denbora behar dut eta behin igarota agian itzultzeko beharra sentitzen dut”.\nTati Garmendiak adierazi du “kirol arloan eta pertsonalki Judith joatea galdera da baina erabakia errespetatu behar dugu”.\nJudith Sansek, bestalde, klubari egondako lau denboraldiak eskertu dizkio. “22 urterekin iritsi nintzen, aurreneko denboraldia hiru tituluekin harrigarria izan zen, ez nekien maila honetan ibiltzeko gai nintzenik eta goi mailako jokalariekin egon naiz”. “Gozatu dut, ikasi dut, hazi eta helduago naiz”.\nJudith Sans Bera Beran:\n2015-16: 33 partida: 73 gol Títuluak: Superkopa (partidako MVP), Kopa eta Liga\n2016-17: 34 partida: 85 gol. Superkopa\n2017-18: 14 partida. 33 gol. (Abenduan Danimarkara joan zen)\n2018-19: 29 partida: 53 gol. Superkopa (gaur arte)


Leioako Udala - Aniztasuna, kalitatea, estiloak eta diziplina oso desberdinak hiruhileko honetarako, Kultur Leioan\n2022-01-11 Aniztasuna, kalitatea, estiloak eta diziplina oso desberdinak hiruhileko honetarako, Kultur Leioan Zarzuela, bluesa, dantza, antzerki inklusiboa eta gogoetatsua, edo rockaren klasiko bat, Enrique Villareal Barricadako kide ohia, El Drogas izenez ezagunagoa publiko zabalarentzat.\nOtsaila dantza, antzerki eta komedia ikuskizun berezi eta ausart batekin hasiko da. Krego Martin Danza konpainiak "Charadas" aurkeztuko digu (OTSA4). Korrontzik hileko nota musikala jarriko du (OTSA11) Aita Mari erreskate ontziaren aldeko ongintzazko emanaldi batekin, Oinkari dantza taldearekin eta Xabi Berasaluze Leturiarekin batera. Haurrek Lotx eta Potx pailazoekin eta "kaleak bizirik" ikuskizunarekin gozatu ahal izango dute (OTSA13). Otsailaren 18an, La Dramática Errante taldeak "ALTSASU" ekarriko digu, 2016ko urriaren 15ean Koxka tabernan gertatutako gertaerak eta horrek gazte-talde batentzat izan zituen ondorio lazgarriak errepasatzeko. Hilabetea amaitzeko, Kulunka Teatroren (OTSA25) 'Quitamiedos' lanak maitasunari eta bere kontraesanei buruzko gogoeta eginaraziko digu.\nTartean Teatrok 'Alderray'ren istorioa kontatuko digu (MAR18), eta dantza, berriz, Ertza dantzari eta bere ‘Zehar’ (25 MAR) lanari esker etorriko zaigu, pertsona batek bere bizitzan zehar izan dituen eraldaketen lekuko izango gara.\nHiruhilekoari amaiera emateko Kultur Leioak argazki erakusketa bat izango du ikusgai, 'Bertokoak-Mujeres de aquí', Zabalketa GKEak koordinatua eta Eusko Jaurlaritzako Biktimen eta Giza Eskubideen Zuzendaritzak lagundutakoa.\nKultur liburutegiak ere badu bere ohiko programazioa: ipuinaren ordua 'Txikientzat, Irakurketa Klubak', euskaraz eta gaztelaniaz, eta adimen emozionalekoa.


Gipuzkoako Ondarearen Europako jardunaldiak sendotu egin dira lurraldean 2020an - Albisteen atala - Kultura - Kultura\nAurtengo "Kontaiguzu Ondarea! Patrimonio y educación" programaren emaitzak Ondarearen Europako Jardunaldiak Gipuzkoan urtez urte sendotzen den ekimena dela adierazi zuten. Horren erakusgarri da V. edizio honetako eskaintza handitu egin dela, 2019an baino % 40 jarduera gehiago eta proposatutako ekitaldien bikoitza egin baitira.\nGainera, jarduerak oso egoera berezian egin diren arren, programatutako jardueren %84 egin dira, 119 ekitaldi guztira. Jendeak jarduera-eskaintza zabalari erantzun dio. Mugikortasuna murriztu eta edukiera murriztu bazen ere, 2.700 pertsonak parte hartu dute Ondarearen Europako Jardunaldietan 2020an, 2019ko edizioan baino %28 gutxiagok. Gainera, egindako inkesten arabera, parte hartu dutenak, gainera, oso pozik daude jarduerekin.\nTopaketan parte hartu zuten hogei bat eragile antolatzailek eta jardunaldien antolatzailek, Diputazioko Kultura-Zuzendari Maria José Telleria, Diputazioko Ondare Saileko arduradun Gabriela Vives, Euskal Herriko Unibertsitate Publikoko Iñaki Arrieta eta K6 Kultur Kudeaketa jardunaldietako bulego teknikoko Ane Rotaeche.\nEra berean, Wanna eta Hox enpresetako Mondragon Unibertsitateko Leinn graduko ikasleek parte hartu zuten saioan, bideo bat eta dinamizazio-ariketa bat aurkeztu zituzten. Ikasle horien eginkizuna gazteei jardunaldiak zabaltzeko aholkularitza eta laguntza ematea izan da.\nJardunaldien antolakuntzako arduradunek eskerrak eman zizkieten jardunaldiak posible egin dituzten eragileei, edizio korapilatsu honetan Gipuzkoako kultura-ondarea zabaltzeko izan duten inplikazio eta konpromisoagatik. Izan ere, LEINNen taldeak bideo bat aurkeztu zuen, eta bertan, gure ondarea ezagutarazteko ekitaldiak proposatu dituzten 70 eragile baino gehiagoren lana azaltzen da.\nAzkenik, aipatzekoa da eragileek jardunaldiei buruzko iritzia emateko esku hartu zutenean, haiek deskribatzeko gehien nabarmendu ziren hitzak aberasgarriak, partekatuak, parte-hartzaileak eta inspiratzaileak izan zirela.


Amorebieta-Etxanoko Udalak Astepeko etxebizitzak eraisteko lanak hasi ditu — Amorebieta-Etxanoko Udala\nAmorebieta-Etxanoko Udalak Astepeko etxebizitzak eraisteko lanak hasi ditu\n• Auzokoen bizi baldintzak hobetzeko, termitek kaltetutako hamaika etxebizitza eraitsiko dira. • Eraisketaren ostean, Udalak gune horretara ekipamendu berriak ekarriko dituen proiektu bat abian jarriko du.\nAmorebieta-Etxano, 2017ko abuztuaren 8a. Amorebieta-Etxanoko Udalak termitek kaltetutako Astapeko 18 eta 25 zenbakien arteko etxebizitzen eraisketa abiarazi du.\nUdalaren osoko bilkuran onartu eta auzokideekin adostutako ekintza honek 100.000 euroko aurrekontua du eta eraisteko lanen fasea abuztuan zehar amaitzea aurreikusten da. Irailan ingurua egokitzeko lanak egingo dira zona horretan. Andoni Agirrebeitia alkatearen esanetan, etxebizitzen eraisketak “auzoko bizilagunen bizi baldintzak hobetzea du helburu”.\nEraisketa lanak amaitu ostean, Udalak proiektu bat abian jarriko du, oraindik zehaztu gabe dagoena, urtebeteko epean gauzatzeko asmoz. Horren harira, Udalak, gainontzeko udal talde guztien onespenarekin, arau subsidiarioen aldaketa onartu zuen gune hori dotazio gune bihurtu eta etxeak ez diren ekipamenduak sortu ahal izateko.